Aleksandar Olenik: Kosovo nezavisno, Srbija na Zapadu | Srbija | Al Jazeera Balkans\nAleksandar Olenik: Kosovo nezavisno, Srbija na Zapadu\nInsistiranje na građanskom u Srbiji je, kaže Olenik, sizifovski posao zbog tamošnjeg 'plodnog tla' za populizam, nacionalizam i estradu.\nAleksandar Olenik ne misli da će protesti dovesti do smjene Aleksandra Vučića, ali će u mnogome pomoći tomeAl Jazeera\nKosovo je faktički nezavisno, Srbiji je mesto na Zapadu, ljudska prava pojedinca bez obzira na nacionalnost su jedini smisao političkog delovanja, lustracija je nužnost u obračunu sa političkim elitama odgovornim za ratno-zločinački i teret siromaštva koji pritiska građane Srbije, kao i, razume se, nužnost rušenja režima Aleksandra Vučića, bila je sažeta ponuda advokata Aleksandra Olenika kojom se krajem januara ove godine kandididovao za predsednika Pokreta slobodnih građana nakon što je osnivač i dotadašnji lider Saša Janković odlučio da se povuče iz politike.\nKratko je slovio kao jedini kandidat, a onda se u zadnji čas pojavio još jedan takmac, glumac Sergej Trifunović koji je na izbornoj skupštini pobedio sa šezdeset odsto glasova.\nŠta god da se desi u skoroj budućnosti na političkom nebu Srbije, ovaj beogradski advokat, Vojvođanin (Kikinda, 1973) sa bogatim iskustvom u oblasti zaštite ljudskih prava, i njegov Građanski demokratski forum (GDF) su novina, nešto što je nedostajalo još od formiranja jugoslovenskih Reformskih snaga Ante Markovića i presahnulog Građanskog saveza Srbije (Vesne Pešić).\nVučić i Dačić su iz devedesetih!\n"Malo su stariji kao i svi mi, ali su zaista iz 90-ih. Pogledajte restauraciju istine, prepravke istorije, nešto što je krenulo 2005. onako stidljivo da bi 2012. uzelo zamah. Svež primer: Večernje novosti koje na lažnim osnovama menjaju istinu o žertvama (27) kod tuzlanske kapije skoro četvrt veka kasnije. Imamo negiranje ratnih zločina i genocida i ponovnog oživljavanja te politike. Nedavni skup četnika u Višegradu nikoga nije zabrinuo i osim nas i nekoliko organizacija iz Vojvodine - muk. Vlast ne reaguje, a Milorad Vučelić, urednik Novosti umesto da bude svetao primer lustracije on radi ovakve stvari. Mogu da razumem da Aleksandar Vučić i Ivica Dačić kao ljudi Vojislava Šešelja i Slobodana Miloševića imaju žal za tom politikom iz devedesetih i da imaju želju da to nastave, a ne razumem žal (desne) opozicije koja takođe žali za tom politikom".\nČestitali ste Trifunoviću, ali niste ostali u Pokretu, štaviše osnovali ste novu stranku koja je, istina, povukla dve trećine članstva i većinu rukovodstva?\n- Čestitao sam mu zato što je pobedio na stranačkoj skupštini, ali nisam odmah napustio Pokret. Sačeekao sam da vidim kuda će to krene u političkom pravcu. Nekoliko dana posle održan je sastanak sa liderima Saveza za Srbiju (SzS), gde je dogovoreno da pokret ide na izbornu listu Saveza, što je mnogo gore i problematičnije nego da ste deo Saveza. Drugo, pre skupštine i na samoj skupštini je iznete stav o EU. Nije to bio skepticizam tvrdnja da će to da se raspadne za dve-tri godine. To je kod mene prelomilo u odluci da napustim Pokret.\nNije li insistiranje na građanskom u Srbiji sizifovski posao?\n- Jeste sizifovski jer kod nas u Srbiji uvek je bilo plodno tlo za populizam, nacionalizam, estradu, i to se mnogo više primalo za razliku od ideje koju mi zastupamo - modernizacija države i društva na građanskim osnovama, gde pojedinac ima ličnu odgovornost za sebe i za sve što uradi, a ne kolektivnu, pa neko tamo na vrhu odlučuje o svemu, a građani nisu građani već su podanici.\nOsim DS u Savezu za Srbiju (SzS) ne vidite partnere u nacionalistima i naročito, kako ste rekli u najopasnijoj nacionalističkoj stranci - Narodnoj stranci Vuka Jeremića?\n- Stranka gospodina Jeremića je mnogo opasnija jer vodi jednako nacionalističku politiku kao i Dveri koje se lako prepoznaju jer su medijski mnogo prisutniji u tom smislu. Ipak, Vuk Jeremić i NS mnogo perfidnije daju suštinski jednak ton retrogradnom nacionalizmu i tim idejama s kraja prošlog stoleća. To je "nacionalizam u odelu".\nSve reformatore smo ubijali\n"O Đinđiću je sve već rečeno i napisano i mnogo toga je i palo u zaborav. Lično, pamtim ono o žabi, da ne treba da se beži od problema i gura glava u pesak. Očito smo najmanje dva veka u problemu; svi ozbiljni reformatori su ubijeni: Knez Pavle, Mihailo Obrenović... Đinđić je bio poslednji koji je stvarno bio modernizator i društva i države i to je odmah problem ovde".\nGovorite da sve treba da bude podređeno pridruživanju Evropskoj uniji!\n- U nekim teorijskim raspravama možda postoje bolja rešenja, ali u praksi boljih životnih rezultata nema, a da su nama u svakom smilsu dohvatljiva i to prvenstveno što nas EU bukvalno vuče na tu stranu. Neubedljivo i frustrijajuće sporo napredujemo ka EU, vlast to čini bez volje i deklarativno a dobar deo opozicije, pre svega SzS to smatra apsolutno nebitnim, šta više pregovarali bi 100 godina sa željom da se nikada ne završe ti razgovori. Nama EU mora da bude putokaz kako treba društvo da se uredi i najbolji dokaz za to je što nam deca idu baš tamo. Niko ne ide na istok, niko ne ide u Rusiju.\nVlast i još uvek većina građana su više za ISTOK i, kako vi kažete, putinovsku diktaturu (tiraniju), koju u Srbiji sprovodi Aleksandar Vučić?\n- Poslednje istraživanje koje se pojavilo u nedeljniku Vreme, pokazuje da je nešto više građana za Evropu. Glavni udeo u tome imaju mediji i to ne samo tabloidi nego i ovi main-stream, kako štampani tako i televizijski. Evo, pogledajte Blic, oni dva ili tri puta nedeljno imaju tekst o nekom superiornom oružju ruske vojske za koje niko nije čuo niti ga je video. I pored toga što su vlasništvu švajcarske RingierAxel Springer Media AG. Građani priznaju da nam je više pomogla EU, ali da više vole Rusiju, koja je opet uložila neke pare tako što je kupila NIS kroz energetski sporazum za koji su svojevremeno glasali Vučić, Dačić, Tadić, Jeremić, Koštunica i Đilas. EU je uložila sto puta toliko, ali se to krije!I ovo: imamo neku zamišljenu korist u UN, gde uporno vodimo izbugljenu i unapred poraženu politiku i da time plaćamo glas Rusije za nešto što smo davno izgubili (što je Milošević izgubio) i što je po meni potpuno suludo.\nImate li sa SzS dodirnih tačaka osim oko izbornih uslova i stanja u medijima?\n- Samo to. Zato što je ta politika krajnje desna i antievropska. Ko god zastupa stav da je zamrznuti konflikt najbolje rešenje za Kosovo taj direktno šteti građanima Srbije. I ostale tačke su na štetu građana, ali za njihovu ličnu korist. Ako pogledamo ovu koaliciju Aleksandra Vučića, tu su levi, desni, nacionalisti, i monarhisti, socijalisti, svi. Sa druge strane u SzS imamo takođe sličan galimatijas.\nSNS - interesna grupa mafijaškog tipa?\n"Vladajuća, Vučićeva SNS je klijentelizam na neviđenom nivou, gde je stvar ličnog interesa od lokalnog do državnog nivoa. Rumuni čuvaju svoje tužioce, a mi ne znamo je li Zagorka Dolovac još "živa", da li je državni tužilac i među kolegama advokatima česta je pošalica; Ej, video sam Zagorku!"\nKako ste zamislili ukrupnjavanje građanskih organizacija u zemlji?\n- Korak po korak, s onom kineskom, da svaka milja počinje prvim korakom. Evo da to kažem najpre za Aljazeera, u narednih nedelju dana potpisaćemo prvi memorandum o saradnji sa Koalicijom tolerancija sastavljenom od lokalnih građanskih organizacija kao i nekoliko stranaka manjina sa kojima sarađujemo duže vreme. Ukrupnjavanje nam daje mogućnost da delujemo na celoj teritoriji Srbije i da možemo da dođemo do svih građana.\nKosovo je, kažete, praktički nezavisno. Kako ste zamislili da to pitanje treba rešavati "na temeljima realnosti i mirne budućnosti"?\n- Najpre bih podsetio da je Kosovo u svakom smislu odvojeno od Srbije nakon rata i potpisom u Kumanovu. Sada smo u fazi intenzivnih razgovora o konačnom stavljanju tačke na katastrofalnu ratnu politiku 90-tih. Sporazumom! taj famozni Pravno-obavezujući sporazum je nešto što podržavamo, to je jedino rešenje u interesu oba naroda, odnosno građana Srbije i Kosova.\nKakav je vaš stav oko ideje razgraničenja?\n- Nisam prisalica etničkih razganičenja, to je neprimereno 21. veku i evropskim vrednostima. Dalje, ne znamo šta znači razgraničenje u interpretaciji Aleksandra Vučića. Neophodno je što pre napraviti taj sporazum i ako do njega dođe, odgovorna većina građana Srbije mora to da podrži.\nDa li to znači da biste podržali i sporazum koji Vućić napravi?\n- Da, podržaćemo sporazum koji i on napravi ukoliko to vodi ka pomiranju dva naroda, a ne samo dobrim odnosima njega, Tačija i Haradinaja. Idem i korak dalje: obzirom na njegovu ratnu prošlost koja ga opterećuje, Vučić je obavezan da postigne sporazum, i to kao minimum.\nKažete da država neće organizovati verske obrede ni na koji način na javnim mestima, u državnim institucijama, vojnim, medicinskim, obrazovnim i drugim objektima"?\n- Tako je. Popovi u crkve i bez kandila, slame i sveća u navedenim objektima.\nMišković - primer zloupotrebe pravosuđa\n"Vlasnik Delte je primer kako je jedan postupak zloupotrebljen u političke svrhe, za dobijanje izbora! Hapšenje Miroslava Miškovića i medijska pratnja je direktno uticala na prve izbore na kojima je Aleksandar Vučić dobio ozbiljnu vlast. Nije sporno da postoji osnova za pokretanje postupka, ali taj tajming na vrhuncu kampanje i sveprisutnost tog hapšenja u medijima je klasična zloupotreba suda u dnevno-političke svrhe sa osetnim posledicama po državu i društvo".\nJe li moguće rasplesti srpske čvorove? I da li uporedo s tim rasplitanjem treba nešto da se radi i sa narodom?\n- Naravno da jeste, samo treba volje i znanja. Dve su osnovne poluge - obrazovanje i mediji. Naši udžbenici iz istorije i dalje su predvojnička obuka, a kako vidim i u regionu je slično. Imamo veliki broj (50 odsto) funkcionalno nepismenih, odnosno onih koji znaju da se potpišu ali ne mogu da pročitaju novinski tekst. Već sam pominja Blic i napise o ruskom oružju, a ne treba zaboraviti da smo imali ministarku (Ljiljana Čolić, kadar Koštuničine DSS) koja je imala ideju da kroz obrazovni sistem opovrgne Darvinovu teoriju.\nŠetate, ali imate skepsu prema efektima protesta?\n- Podržavam izlazak na ulicu protiv ovog režima, ali ne mislim da će da dovedu do smene Aleksandra Vučića. Ipak, umnogom će pomoći tome. To je dobro i kulturno zdravo, da na lokalu, gde je to mnogo opasnije nego u velikim centrima, može da se lokalnim šerifima kaže da ne treba da rade samo za sebe i za SNS. Ne vidim rešenje u ukopavanju u rovove kao što to čini Vučić vređajući SzS oličen u Bošku Obradoviću koji upada u RTS sa pristalicama koji kliču policiji "idite na Kosovo".\nDa li sebe možete da zamislite na "paradi" u Banja Luci?\n- Ne, apsolutno ne! Dodiku, Vučiću i Dačiću bi trebalo objasniti da je Sarajevo glavni grad BiH, a zapadna granica Srbije na Drini. Tek nakon toga možemo racionalno da pričamo o politici koja vodi boljem životu u BiH. Na ovaj način bi građani imali koristi od politike, a ne kao do sada samo nacinalni lideri koji 30 godina savršeno dobro sarađuju savađajući narode. Nadu budi pobeda gospodina Komšića, jer je pobedio na jasnom građanskom konceptu koji je tako lako ujedinio Dodika, Čovića, Kolindu, Plenkovića, Izetbegovića, Vučića i Dačića.


KARAVAN „DUH MLADOSTI“ U NEGOTINU\nKaravan „Duh mladosti“ realizovan je 04.10.2017. godine u Negotinu, na trgu Stevana Mokranjca, u vremenskom periodu od 16h do 20h. Cilj Karavana jeste promovisanje Nacionalnog modela dualnog i preduzetničkog obrazovanja, kao i edukacija o značaju dualnog obrazovanja za Srbiju.\nPosetioci su imali priliku da na licu mesta čuju detaljne informacije o dualnom obrazovanju, o saradnji škola i privrede u svom mestu, kao i o značaju ove veze kako bi mladi ljudi završavali školu sa visokim kompetencijama i bili cenjeni na tržištu rada.\nManifestaciju su otvorili predstavnici Privredne komore Srbije, omladinske organizacije „Spirit of Youth“ zajedno sa predstavnicima lokalne samouprave, škola i kompanija uključenih u sistem dualnog i preduzetničkog obrazovanja.\nNakon otvaranja, održana je panel diskusija na kojoj su zainteresovani učesnici dobili odgovore na sva postavljena pitanja u vezi sa dualnim obrazovanjem.\nNajmlađi su imali priliku da se oprobaju u sportskim aktivnostima poput malog fudbala, basketa 3-3, poligona i mnogim drugim, kao i da učestvuju u Kvizu znanja.\nNegotinci su, takođe, imali priliku da učestvuju u akciji koju organizuju „Spirit of Youth“ i „Radio S“ – „Zgib zona“ u kojoj grad koji uradi najviše zgibova osvaja renoviranje dečijeg parka ili sportskog igrališta po želјi.\n“MLADA JE BILA LEPA, ALI…” Kako je Putin ukrao šou na venčanju austrijske ministarke\nOluja srušila konstrukciju na ulazu na koncert POZNATOG BENDA, povređeno 14 osoba


Priča o Uve Bolu • Film • TvProfil\ndokumentarni, biografski | Kanada, SAD\nRTS3 | petak, 22. listopada 2021. | 13:35\npetak, 22. listopada 2021. 13:35\npetak, 22. listopada 2021. 05:40\nčetvrtak, 21. listopada 2021. 04:12\nsrijeda, 20. listopada 2021. 19:55\nBrušeći svoj stil i karakterišući sebe kao indi filmskog stvaraoca u Nemačkoj ranih 90-ih, Uve Bol nikada nije mogao da zamisli život koji će iskusiti.\nImao je takvu karijeru koja ga je dovela do neverovatnih uspona kao što su rad sa glumcima oskarovcima i snimanje filmova sa budžetom od 60 miliona dolara, ali opet dostigao je i najniže udarce kada su glumci javno omalovažavali svoje filmove na kojima su radili sa Bolom ili kada su se na internetu pojavljivale peticije od nekoliko stotina hiljada potpisa sa apelom da prestane da pravi filmov.\nNišta od ovoga nije sprečilo Uvea da nastavi da snima film za filmom, stvori ukupno 32 igrana filma, pre nego što se povuče i otvorio uspešan restoran. Već kultna legenda, Uve Bol ostaće zauvek upamćen u filmskom svetu. Neki će ga pamtiti kao modernog Eda Vuda, koji je filmove snimao tako loše, da su ispadali dobri. Drugi će ga pamtiti kao plodnog filmaša koji je došao iz malog grada u Nemačkoj i nikada nije ugrozio svoj integritet dok je kreirao svoj put u Holivudu.\nScenarist: Sean Patrick Shaul\nProducent: Brandon Best, Kayvon Saremi, Sean Patrick Shaul\nNeumorni neprijatelji (2006)\nIz svog doma u Bocvani, Joubert donosi veliku priču o bivolu i lavovima koji se su se prilagodili na suživot. Naracija Jeremyja Ironsa.\nDom Steinbrennera (2010)


ponedeljak, 13. nov 2017, 10:55\n- Ko su Špankinje? - pitao sam pre neki dan mog komšiju Nešu.\n- Kako, ko su? Ako nije neko trik pitanje, onda su Špankinje stanovnice Španije, tako ih zovu sportski komentatori, novinari, spikeri... uostalom, tako piše i u Pravopisu - Španija, španski, Španac, Špankinja - odgovara Neša kao za ocenu.\n- Jeste, piše u Pravopisu, ali reci mi Nešo, pošteno, kad ti i ja ovako uz kafu razgovaramo, na primer, o španskoj glumici Penelope Kruz, da li ćeš za nju reći da je Špankinja ii Španjolka?\n- Kad ćaskamo uz kafu - kaže Neša - ona je Španjolka, a kad prevodim za novine ili za televiziju, ona je Špankinja. Razumeš, normativno je onako kako piše u Pravopisu i toga mi prevodioci moramo da se držimo. A privatno pričamo kao sav ostali svet.\n- E pa ne razumem i ne prihvatam to objašnjenje da treba da imamo posebna jezička pravila za kućnu i za poslovnu upotrebu. A ako "sav ostali svet" kaže Španjolka, zašto onda gospoda pravopisci to ne usvoje i upišu u tu veliku bordo knjigu, ili još bolje - nek proglase da je dublet. To im uvek ide od ruke.\nDramski umetnik: Feđa Stojanović\n4 Noćni program - Male noćne priče


08.07.2018 u 08:44\nKlinika za hematologiju Vojnomedicinske akademije obeležila je svojevrstan jubilej – uradili su tačno 100 transplantacija matičnih ćelija kostne srži uzetih od davalaca koji nisu bili srodnici pacijenata. Zahvaljujući tome, spaseni su životi bolesnika sa malignim bolestima krvi, uglavnom leukemijom. Takav vid transplantacije je važan jer odgovarajućeg donora u porodici ima tek svaki treći pacijent. Davaoci ćelija kod ovih 100 transplantacija nađeni su jer je Srbija član Internacionalnog registra davalaca, a interesantno je da je u 80 odsto slučajeva donor matičnih ćelija kostne srži pronađen u Nemačkoj. Pojedini bolesnici su posle nekog vremena uspostavili kontakt sa svojim davaocem, uglavnom putem pisama, dok se dvoje pacijenata susrelo sa onima koji su im darovali spasonosne ćelije.\nI medicinske sestre pod vojničkom zakletvom\nPacijenti Vojnomedicinske akademije ubuduće će biti pod budnim okom medicinskih sestara koje će biti u potpunosti i vojno obučene. Ministarstvo odbrane nedavno je objavilo konkurs za prijem profesionalnih vojnika sanitetske službe, tačnije medicinskih tehničara. To znači da će kandidati koji žele da rade u nekoj od vojnozdravstvenih ustanova morati da imaju završenu medicinsku školu, da odsluže vojni rok, prođu stroge bezbedonosne provere i zdravstveni pregled. Reč je o uobičajenoj proceduri koju prolaze svi kandidati koji žele da se zaposle u Vojsci Srbije. Ovaj poziv biće otvoren do 31. jula, a zainteresovani mladići i devojke biće upućeni na dobrovoljno služenje vojnog roka u septembarskoj klasi. Svi oni mogu da se jave centru Ministarstva odbrane u opštini stanovanja.\n01.07.2018 u 23:35\nNajmlaći doktor nauka u istoriji valjevske bolnice\nValjevo – Kada je sredinom juna na Medicinskom fakultetu u Beogradu odbranio doktorsku disertaciju tridesetrogodišnji lekar Dušan Ružičić postao je najmlađi doktor medicinskih nauka u istoriji valjevske bolnice. Mladost, međutim, nije bila prepreka da, kako su ocenile njegove kolege, na svetskoj sceni postavi nove standarde u dijagnostici koronarne arterijske bolesti kod žena, što je i bila tema njegove disertacije. Inovativna rešenja do kojih je došao sa timom istraživača i naučnika iz Opšte bolnice Valjevo i sa Medicinskog fakulteta u Beogradu, dr Ružičić je objavio u dva prestižna međunarodna časopisa – „Clinical Radiology” i „Health Care for Women International”. I sam ističe da je tema doktorata multidisciplinarna, jer je prvi put povezala oblasti patologije, odnosno onkologiju u\n04.06.2018 u 13:53\nKC Niš: Nova metoda olakšava proces dijalize\nNIŠ - Nova laparoskopska tehnika plasiranja katetera za peritonealnu dijalizu pacijenata, koja je 31. maja prvi put obavljena u Kliničkom centru Niš, superiorna je u odnosu na klasičnu metodu zato što ima mnogo manje komplikacija i ima prevenciju nastanka postoperativnih komplikacija, rečeno je na konferenciji za medije koja je održana danas u KC Niš. Hirurg Slobodan Jovanović kazao je da ta metoda ima višestruk preventivni karakter te da je uveren da će u KC vrlo brzo prihvati tu tehniku kao standard u izboru lečenja pacijenata koji su bolesni od hronične bubrežne insuficijencije. „KC Niš za tu proceduru ima svu potrebnu opremu, tehnički je potpuno osposobljen, a presudna je za izvođenje ove metode bila edukacija u Austriji”, rekao je Jovanović.\n21.05.2018 u 09:30\nAutotransplantacijom jajnika do željenog potomstva\nMeđunarodni tim lekara, među kojima je bio i naš doktor Milan Milenković, koji trenutno radi u Univerzitetskoj bolnici „Karolinska u Stokholmu, uradio je u Zagrebu jedinstvenu intervenciju pod nazivom autotransplantacija jajnika, zahvaljujući čemu je ovih dana jedna pacijentkinja dobila bebu. Reč je o tridesetšestogodišnjoj ženi, koja je izgubila funkciju jajnika pa su stručnjaci razmatrali na koji način mogu da joj pomognu kako bi mogla da ostane u drugom stanju. Odlučeno je da joj u hrvatskoj klinici „Podobnik” urade laparoskopsku operaciju i izvade jedan jajnik, zatim deo jajnika „aktiviraju” dok se žena nalazi u anesteziji i obave retransplantaciju, odnosno vrate ga u organizam. Ostatak tkiva jajnika koji nije vraćen lekari su zamrzli za slučaj da ženi možda eventualno kasnije zatreba


Comfort Hotel Evreux Evreux, hotel Француска. Ograničeno trajanje ponude!\nPogledajte više fotografija Proverite cene i raspoloživost za Comfort Hotel Evreux: Datum dolaska :\nComfort Hotel Evreux - Opis\nHotel Evreux pronaći ćete sve usluge koje treba da ima hotel kategorije dve zvezdice za grad Evreux: Restoran, Bar, Novine, Sobe za nepušače, Poslovni centar, Besplatan parking, Ekspres prijava/odjava gostiju. Stil ovog hotela je Povoljan.Nalazi se u ulici ZAC des bois des Communes, ZI Netreville, pozicija mu je severoistok za grad Evreux, a od centra je udaljen samo 6 minuta kolima.Ovaj hotel pruža i posebne pogodnosti, kao što je na primer: vrt.Deo je lanca Comfort Hotels.Ostali putnici su ovom hotelu dali ocenu 6 od 10.U njemu postoji brza internet konekcija.Korisne informacije:U ovom hotelu biće Vam na raspolaganju besplatan parking.\nComfort Hotel Evreux tip(ovi):\nComfort Hotel Evreux sadržaji i usluge\nU hotelu Normandy Hotel pronaći ćete sve usluge koje treba da ima hotel kategorije tri zvezdice za grad Evreux: Restoran, Bar, Sobe za nepušače, Televizija, Satelitska televizija. Stil ovog hotela je 2,7 km -\nProverite cene i raspoloživost za Comfort Hotel Evreux: Datum dolaska :


sdcafe | Svi napuštaju brod koji tone: Deset igrača otišlo iz Smedereva! Svi napuštaju brod koji tone: Deset igrača otišlo iz Smedereva!\nSvi napuštaju brod koji tone: Deset igrača otišlo iz Smedereva!\nTokom većeg dela sezone fudbaleri Smedereva bili su prepušteni sami sebi, borili se protiv tužne svakodnevnice koja ih je zadesila, bez uprave, uslova, bez dinara...\nNa treninge je dolazio ko je hteo i mogao, pošto neki igrači nisu imali ni toliko para da dođu na trening, čak ni za kartu za autobus... Ranije, Smederevo je bilo stabilan i organizovan klub. Ovo što se dešavalo protekle sezone neuspeh je svih ljudi koji su ga vodili. Posle ispadanja iz elitnog ranga, novi, jak udarac Smederevo je osetilo u četvrtak. Tog dana je održana sednica Arbitražne komisije Fudbalskog saveza Srbije, posle koje su "oklopnici" bukvalno "osakaćeni" - ekipa se raspala!\nNaime, kako je za SPORTAL.RS rečeno u Zajednici superligaša, iz Smedreva odlazi čak deset fudbalera! Pomenuti broj prvotimaca, počev od odličnog golmana Mladena Živkovića, podneo je zahtev za raskid ugovora zbog zaostalih primanja. Arbitražna komisija je u svim slučajevima presudila u korist igrača.\nDakle, novi član Prve lige Srbije će pred početak nove sezone morati da pronađe nova kadrovska rešenja, a ovakvim ishodom, odlaskom igrača, mogli bi da profitiraju pojedini superligaši, jer mogu da dovedu neke od proverenih, a trenutno slobodnih fudbalera u svoje redove bez obeštećenja. Podsetimo, sjajna generacija Smedereva je 29. maja 2003. godine osvojila nacionalni kup pobedom nad Crvenom Zvezdom sa 1:0. Igrali su "oklopnici" tadašnji Kup UEFA , a pre toga i Intertoto kup, gde su za rivale imali Dandi, Minhen 1860, Ipsvič... Sada je nastupio "mrak". Smederevo je ispalo iz Superlige, ali ovaj grad na Dunavu zaslužuje da ima superligaša.\nBol,tuga,jad......steta za FK Smederevo\nPrvo su oterali nas, najvernije navijače a onda je sve bilo lakše. Ameri su im davali naš novac koji im je preticao od silnog topljenja vojnog potencijala (tenkovi i dr.) i nije ih interesovala sudbina tog novca. Za njih to je ionako smatrano kao Bačen novac...za G.Bogdanovića,D.Đorđevića,S.Momića to nije tako izgledalo. Prva dvojica su uzela kajmak ali surutku je pokupio treći S.Momić jer je kasno stigao a i nije iz fudbalske priče...njegovi motivi su bili malo drugačiji ali je sa Ž.Pavlovićem stavio katanac na kapije kluba i mi sada možemo da radimo šta hoćemo, pa i da mislimo da smo seljaci ali kad smo ovo dozvolili ipak smo kolektivne budale!!!!! 8


Svetsko prvenstvo u Rusiji dokaz je da bez brzine nema uspeha. Francuzi imaju Mbapea i Grizmana, Hrvati Perišića i Rebića, Belgijanci Azara, Švajcarci Šaćirija, Englezi Sterlinga... S druge strane, svi znamo kako su prošli Nemci. Selektor Joakim Lev je odlučio da se odrekne najbržeg fudbalera Leroja Sanea i šampioni su završili kao poslednji u grupi.\nA gde je Srbija? Gde nam je nestala brzina?\n- Nisu problem deca već struka. Struka ne radi ništa. Kada prave selekciju, uvek biraju klince koji su pre sazreli, kako bi oni za mesec-dva napravili rezultate da se opravdaju pred gazdama. To je proces u kojem se zapostavlja brzina. Posle je prekasno. Brzina se ne uči, na brzini se radi. Kasnije možda možete da dobijete najviše pet odsto na brzini, kada vam nauče kako pravilno da trčite. Tako smo izgubili generacije i generacije mladih fudbalera, a vidim da se ni danas nije ništa promenilo - kaže za “Blic” Dragiša Binić.\nSrbija ima Nemanju Radonjića i Andriju Živkovića?\n- Imaju, ali sa malim Radonjićem se ništa ne radi. Bar ja ne vidim. On je superbrz, međutim šta je sa završnicom? Pas, centaršut... na tome mora da se radi. Takođe, Zvezda mora da pravi igru na njemu. Vidite, Srbija sa Radonjićem na jednom krilu i Živkovićem na drugom je opasna ekipa. Sa takvom dvojicom igrača lako bismo dobili i centarfora svetske klase, a onda možemo da računamo na velike rezultate. Samo bi prvo trebalo da dobiju priliku da igraju.\nNemanja Radonjić i Andrija Živković kao mundijalske rezerve\nMislite, kao Ante Rebić u Hrvatskoj?\n- Da, ali postoji tu još jedna stvar. Neko mora da pošalje loptu Mbapeu, Rebiću, Azaru... Hrvati imaju strašnu sredinu, sa Modrićem i Rakitićem. Kada brzog igrača hranite loptama, onda dobijete akciju Pogbe i Mbapea. Dečko ima 19 godina i pretrčao je kompletnu odbranu Argentine u samo nekoliko koraka. To nije teško kada ste svesni koliko ste dobri i kada ste puni samopouzdanja. On gazi jedan na jedan. Vidite, svi više cene driblere, a ne brze fudbalere. Dribling je samo prinudno sredstvo, brzina je nešto što imate ili nemate. Radonjić i Živković su brzi, samo se plašim da nije kasno.\nObojica su još mladi?\n- Jesu, ali pitanje je koliko mogu da napreduju. Mi smo svake tri-četiri godine prvaci sveta ili Evrope u mlađim kategorijama, ali nigde da vidimo te fudbalere koji su bili najbolji u svom godištu. Pa, Mbape ima 19 godina. Problem je što oni ne dobijaju šansu, a to mora da se promeni. Mislim da bi u Superligi trebalo da se vrati pravilo koje postoji u nižim rangovima - da mladi fudbaleri moraju da igraju. Tako ćemo dobiti brzinu, kvalitet, rezultate... Dosta nam je sumnjivih stranaca koji dolaze na godinu dana samo da uzmu novac. Ranije se, u staroj Jugoslaviji, znalo iz kojeg područja dolaze kakvi igrači, gde su snažni, gde visoki, brzi... Nije čudo što su Radonjić i Živković iz Niša - sumirao je Dragiša Binić.\nNemanja Radonjić u trku na meču sa Švajcarskom\nLakše sa Borom nego sa Darkom\n- Vidite, lakše mi je bilo da igram sa Borom Cvetkovićem nego sa Darkom Pančevom. Darko je bio neverovatan kada je trebalo da se zabije gol. Međutim, sa Borom sam se bolje razumeo. Obojica smo bili brzi i imali smo osećaj za prostor. Pančev je bio fudbaler za koga je morala da igra cela ekipa, kao što je to bio slučaj u Crvenoj zvezdi. Brzim fudbalerima je lakše da uspeju kada promene klub - smatra Binić.\nBinić kaže da su ga na SP oduševili Japanci.\n- Puno su unapredili igru, a samo ih je naivnost koštala poraza od Belgije. Međutim, oduševilo me je što nijednu loptu nisu vratili nazad. Samo su igrali napred, na gol Belgije, i nije čudo da su vodili sa 2:0. Znači, stil igre može da se menja, kao što se i vremena menjaju. Mi smo igrali na jedan način. Trebalo bi da probamo nešto drugačije, sa mlađim fudbalerima - kaže Dragiša Binić.


Dnevni horoskop za 28. decembar 2019. - Horoskop, astrologija\n27. Decembra 2019. Dnevni horoskop No comments\nPOSAO: Ne odustajete od svojih poslovnih vizija i vješto koristite svoju sposobnost komunikacije i ubjeđivanja.\nLJUBAV: Teško vam je da pronađete kompromis sa partnerom, pogotovo kada vam se čini da negira vašu potrebu za slobodom.\nZDRAVLJE: Povećajte fizičku aktivnost.\nPOSAO: Polovično rješenje ne može da bude dovoljno dobro za vas, takve okolnosti vam samo pogoršavaju sliku o poslu.\nLJUBAV: Moguće je da imate prevelika očekivanja od voljene osobe. Pokušajte ipak da se malo spustite na zemlju.\nPOSAO: Ništa ne prepuštate slučaju. Spremni ste da se sa problemima uhvatite u koštac i da sve riješite.\nLJUBAV: Lako mijenjate svoja interesovanja, pa tako i partnere. Niste baš u mirnoj fazi trenutno, odgovaraju vam avanture.\nZDRAVLJE: Povećajte unos vitamina C.\nPOSAO: Usmjereni ste na svoje ciljeve i na to da se što bolje organizujete. Uspjeh vam svakako dolazi.\nLJUBAV: Partner vas je iznenadio nekom svojom reakcijom, na taj način učite još više o njemu i bolje ga upoznajete.\nPOSAO: Vi danas možete da ostvarite poslovni uspjeh ako budete uspjeli da se fokusirate na prioritete.\nLJUBAV: Iako se vaša okolina ne slaže sa nekim vašim odlukama, vi insistirate na tome da neke emotivne ciljeve ostvarite i da istjerate svoje.\nPOSAO: U pretjeranom obraćanju pažnje na detalje, izgubili ste pregled šire slike. Potrebna vam je nečija konsultacija.\nLJUBAV: Pred partnerom ne odustajete od nekih svojih principa, iako vam oni suštinski nisu uvjek toliko važni.\nZDRAVLJE: Potrebna vam je masaža, opuštanje.\nPOSAO: Do rješenja na poslovnom planu ćete doći uz dovoljno volje za kompromisom. Budite dovoljno diplomatični.\nLJUBAV: Trudite se da prikrijete svoje emotivne nesigurnosti pred partnerom ali je pitanje koliko ste u tome uspješni.\nPOSAO: Ne želite da dopustite da vam se bilo ko miješa u posao, već želite sami da napravite sopstvenu procjenu.\nLJUBAV: Ne želite da pristajete na neke kompromise u ljubavi. Očekujete sve ili ništa, ne zadovoljavate se osrednjim rješenjima.\nPOSAO: Pokazujete svoje ambicije i u tom smislu se izdavajte kao dominantna ličnost od svojih saradnika.\nLJUBAV: Vi ste veoma vješti, šarmantni i lako možete da ubijedite voljenu osobu da se složi sa vama po nekim pitanjima.\nPOSAO: Spremni ste za nove korake i poslovno napredovanje. Obratite pažnju na korisne informacije koje bi mogle doći do vas.\nLJUBAV: Uživate u bliskom kontaktu sa voljenom osobom i mirni ste. Smatrate da ste našli svoju sreću.\nPOSAO: Kroz improvizaciju dolazite do novih i značajnih rješenja za poslovnu situaciju. Saradnici vam se dive.\nLJUBAV: Svojim promjenljivim ponašanjem i naglim reakcijama umijete da zbunite partnera koji nikad ne zna šta da očekuje.\nPOSAO: Razmišljate o ponudi koju ste dobili za poslovno udruživanje. Niste sasvim sigurni kuda bi to moglo da vas odvede.\nLJUBAV: Čini vam se da voljena osoba nema dovoljno razumijevanja za neke vaše ideje i da vas ne prati u stopu.\nPowered by WordPress | Theme Designed by: Address | Thanks to 3ds carte, Gateway 3DS and R4i 3DS


BZNR ~ View topic - OBLAK PEPELA IZNAD OBRENOVCA\n< Dogaðaji/Primeri loše prakse ~ OBLAK PEPELA IZNAD OBRENOVCA\nPosted: Tue Jun 25, 2013 09:51\nIzvor: Beta, 24.06.2013.\nBeograd -- Sa deponija TE Nikola Tesla u Obrenovcu, jak vetar je raširio pepeo, a koncentracija èestica prašine bila je i 28 puta veæa od dozvoljene, kažu Zeleni Srbije.\nPokret Zeleni Srbije su se javnosti obratili saopštenjem u kom su najavili blokadu svih pristupnih puteva kao upozorenje nadležnima da zaštite stanovništvo i da saniraju pepelište i mehanizam koje spreèava širenje pepela.\nPokret Zelenih u Obrenovcu navodi da kada dune vetar, i ne rade prskalice koje bi morale da spreèe da se pepeo digne, dešava se da ceo Obrenovac i graniène opštine "budu u mraku".\nDeponije pepela se prostiru na 400 do 600 hektara i na njima se deponuje oko dva miliona tona pepela godišnje.\nU tabeli dostavljenoj uz saopštenje stoji da je minimalno zagaðenje u Obrenovcu danas bilo 7,7 miligrama prašine po kubnom metru vazduha, a da je izmeðu 15.30 i 16.30 dostiglo 893 miligrama po kubnom metru.\nU saopštenju je dostavljena i internet stranica gde ge video-zapis današnjeg zagaðenja.


VREME 625, 26. decembar 2002. / NEDELJA\nJedna krava, vlasništvo Ratka Spasovića iz Ivanjice, Šarulja se zvala, danima se čudno ponašala. Njen vlasnik je neko vreme iskazivao strpljenje čekajući da je prođe ali, kad se više nije dala musti, odlučio da se bede reši, a štetu pokrije mesom. Jednog jutra krava je osvanula kod njegovog prijatelja/kupca Bida Pašovića iz Sjenice i odmah potom joj se definitivno smrklo: ekspresno je priklana, istranžirana, usoljena, samlevena, spremljena za sudžuk, pršutu, ćevape... Kako se u Srbiji sve zna, naročito kada se nešto neobično u komšijskom dvorištu dešava, glas o kravi neobična ponašanja viđenoj za serviranje u nekoj ćevabdžinici stigao je do veterinarske inspekcije. Kasnija laboratorijska analiza pokazala je da je krava bila zaražena besnilom, opasnom i lako prenosivom bolešću koja, ako se zaraženi hitno ne vakciniše, uvek ima brz i bolan smrtonosni ishod. Inspektorima je bila dovoljna izjava vlasnika da nije nameravao meso prodavati već ga je, kako je rekao, onako pripremljeno i obrađeno namenio sebi i svojim ukućanima. Sve pronađeno meso, kako je slovom zakona određeno, zaplenjeno je i uništeno. Širenje bolesti je time sprečeno i to je gotov posao. Nikom ništa. Stiče se utisak da je delo zakonom kažnjivo samo ako se meso bolesne životinje prodaje, a ako se svojim bližnjim servira, izgleda, nije. Za svaki slučaj, domaćin se vakcinisao.


Naslovna Izdanje Br. 59 Prevencija pušenja\n– Od posljedica pušenja svake godine umre više od četiri miliona ljudi u svijetu.\n– U cilju sprečavanja obolijevanja i umiranja od posljedica pušenja, neophodno je promijeniti ponašanje.\n– U reformisanom sistemu zdravstva Crne Gore, u kojem promocija zdravlja i prevencije bolesti predstavljaju osnovni koncept djelovanja, prepoznat je značaj prihvatanja nepušenja kao stila života.\nZakon o ograničavanju upotrebe duvanskih proizvoda je objavljen u Službenom listu Crne Gore pod brojem 52/2004 2. avgusta 2004. godine. Od donošenja zakona pristupljeno je Okvirnoj konvenciji Svjetske zdravstvene organizacije 2006. godine, usvojena nacionalna strategija i od 11. do 12. novembra 2009. godine održana III Nacinalna konferencija o kontroli duvana u Crnoj Gori.\nRad Savjetovališta za odvikavanje od pušenja\nProgram za odvikavanje od pušenja sprovodi izabrani pedijatar u saradnji sa specijalistom javnog zdravlja i psihologom, po metodi grupnog rada, koristeći McFarlandov program odvikavanja od pušenja. Pacijenti se edukuju o promjeni životnih navika, promjeni načina ishrane (voće, povrće, integralne žitarice, izbjegavanje crvenog mesa, alkohola), uz tuširanje 2-3 puta dnevno, unošenje 6-8 čaša vode, veću fizičku aktivnost i pohvalu za svaku cigaretu koja se ne zapali.\nPacijenti se najčešće javljaju zbog brige o sopstvenom zdravlju, poboljšavanja kondicije, zasićenja cigaretama, trudnoće, strahova i uštede novca.\nSigurna dobitna kombinacija za odvikavanje od pušenja:\n– edukacija kao preventiva,\n– lik pušača (slajd),\n– šokirati istinom.\nPrincip 5 „P”\n– Pitati da li puši?\n– Posavjetovati da prestane zbog zdravlja.\n– Procijeniti stav prema ostavljanju duvana.\n– Pomoći u ostavljanju.\n– Pratiti uspjeh.\nU saradnji sa menadžmentom Doma zdravlja poslali smo broj telefona i obavještenje svim izabranim timovima za djecu i odrasle da nam upute pacijente zainteresovane za odvikavanje od pušenja. Pored ovog rada, tim je imao i preventivni program u osnovnim i srednjim školama.\nDjeca eksperimentišu sa cigaretama od ranog uzrasta. Djeca predškolskog uzrasta izrazima lica imitiraju pušenje odraslih, dok manji broj djece tog uzrasta, kao i djeca iz nižih razreda osnovne škole, istinski eksperimentišu sa pušenjem.\nFaktori koji utiču da mladi postanu stalni pušači mogu se podijeliti u nekoliko grupa:\n– faktori ličnosti,\n– uticaj porodice,\n– uticaj prijatelja,\n– pušači iz školske sredine (nastavnici, nenastavno osoblje, stariji đaci).\nOno što bih posebno istakla je pasivno pušenje kome su izloženi nepušači, a posebno najosjetljiviji dio populacije – djeca. Kod djece je uticaj dima direktno povezan sa oboljenjima respiratornih organa – astmom, infekcijama srednjeg uha i slično. Dokazano je da boravak u zadimljenim prostorijama ima isti efekat kao da se ispuši jedna cigareta na dan.\n– Kontrola duvana je civilizacijska tekovina.\n– Sve ovo je ispunjenje uslova za adekvatno priključenje međunarodnoj zajednici koja je u svemu tome daleko odmakla.\n– Na svakih osam pušača, koje ubije duvanska industrija, ode i jedan nepušač.\nZnanje je snaga – znanje je moć\nRazumijevanje značaja pasivnog pušenja značajno ugrožava duvanski biznis i manipulaciju. Edukacija i dosljedno sprovođenje na nivou države će značajno unaprijediti kontrolu duvana u Crnoj Gori.\n– Zdravi stilovi života.\n– Odvikavanje je vrlo složen proces.\n– Pobunite se i recite NE samovoljnim trovačima iz svoje okoline.\nPrethodni tekstSRCE – bolest čovjeka našeg doba\nSledeći tekstBol (II)


Formiran Umetnički savet kandidature Novog Sada za Evropsku prestonicu kulture 2021. - Novi Sad - Evropska prestonica kulture\nObjavljeno 07/05/2016 u kategoriji: Vesti\n,,Nasuprot ustaljenoj praksi pojedinih prestonica kulture o izboru pojedinca kao umetničkog direktora projekta, Organizacioni odbor se opredelio za kolektivno telo. Verujem da se time pored kvaliteta i participativnosti kroz učešće istaknutih pojedinaca, kao i institucija i organizacija koje predstavljaju, obezbeđuje pluralizam mišljenja, što će za posledicu imati sveobuhvatniji i raznovrsniji pristup kandidaturi”, istakao je Nemanja Milenković, predsednik Organizacionog odbora EPK Novi Sad 2021.\nUmetnički savet čine: Rita Kinka, pijanistkinja, predstavnica Akademije umetnosti u Novom Sadu, koja je nastupala u skoro svim evropskim zemljama uz podršku fondacije ,,Nagrada za ženu Evrope”; Dubravka Lazić, doktorirala na Akademiji umetnosti u Novom Sadu (2013) iz uže naučne oblasti Filmologija, a trenutno redovni profesor na Akademiji umetnosti u Novom Sadu; Tijana Palkovljević, upravnica Galerije Matice srpske, autorka doktorske disertacije na temu ,,Slika kulturnog identiteta posredstvom prezentacije umetničkih dela”; Vesna Kaćanski, urednica muzičke redakcije Kulturnog centra Novog Sada i urednica i izvršni producent Novosadskog džez festivala; Vladimir Kopicl, književni, filmski i pozorišni kritičar, čiji radovi su uključeni u nekoliko evropskih i svetskih antologija i zbornika; Valentin Vencel, glumac i direktor Novosadskog pozorišta „Ujvidek“, deo stručnog tima koji je pripremao kandidaturu Egera za Evropsku prestonicu kulture; Dušan Kovačević, osnivač i direktor „EXIT“ festivala, najmlađi dobitnik Februarske nagrade grada Novog Sada, kao i Zdravko Vulin, direktor i glavni urednik Studentskog kulturnog centra.\nTagovi: EPK2021 novi sad Novi Sad 2021


Šta pričati sa devojkom - DDUSZ\nKako pričati sa devojkom?\nSaznaj šta pričati sa devojkom i kako da vodiš zanimljiv razgovor\nKako da vodiš zanimljiv razgovor sa devojkom?\nPredavanje „Šta pričati sa devojkom“ je jedno od najboljih jer te uči kako da vodiš komunikaciju sa devojkom u smeru gde sa zaista upoznajete, a ne neki površni i dosadni razgovori. Ovaj način komunikacije je neophodan za stvaranje dublje povezanosti sa devojkom.\nRazgovor između dvoje ljudi može biti površan, a može i da ima dubinu ako znaš kako da pričaš sa devojkom.\nLjudi intuitivno površne razgovore smatraju razgovorima gde se dele informacije koje ne traže veliko ulaganje, niti preveliko poverenje sagovornika.\nPrimer tih informacija:, Godište, gde radiš, u kom kraju živiš, podela informacija o nekom dogadjaju ili dešavanju koje je aktuelano u zemlji i slično.\nDuboke razgovore ljudi intuitivno smatraju razgovorima gde se dele informacije velike vrednosti, velike važnosti za njih, gde otkrivaju svoj identitet, svoje vizije, dele ono što je njima važno, privatne informacije koje traže poverenje i slično.\nNa događaju „Šta pričati sa devojkom“ naučićemo mnogo stvari o tome kako preusmeriti razgovor tako da ima dubinu, izbegnemo da naš razgovor izgleda kao intervju sa devojkama.\nKada vodimo duboke razgovore idemo ka tome da stvorimo jaku povezanost sa ženama.\nKako da devojka stekne poverenje u tebe\nKako da je zainteresuješ da se uživi u razgovor sa tobom, toliko da nećeš moći da je zaustaviš.\nNeruolingvistički nivoi naše komunikacije\nKako da ono što pričate ne bude dosadna priča nego razgovor gde oboje jedva čekate da kažete nešto drugoj osobi.\nKako da preusmeriš razgovor u smeru gde ti želiš da ide\nKvalifikaciona pitanja, nauči da postaviš pitanja gde će ona početi tebi da se dokazuje da je ona vredna za tebe\nPredavanje kako pričati sa devojkom, odnosno „Šta pričati sa devojkom“ je detaljno osmišljeno tako da pokriva temu iz više uglova.\nSnimak predavanja „Šta pričati sa devojkom“ kao i sve naše snimke možete naručiti na stranici za naručivanje. Kliknite na dugme ispod kako biste započeli proces.


Osnovne preporuke makrobiotike primenjivale su gotovo sve civilizacije hiljadama godina, ali u poslednjih pola veka nagli razvoj i primena nauke i tehnologije naročito u oblasti uzgoja, obrade i pripreme namirnica, doveli su do dramatičnog odstupanja od ovih preporuka. Termin „makrobiotika“ vodi poreklo od grčkih reči macro (veliki) i biotokos (život). Makrobiotika se prvi put u istoriji pominje u spisima Hipokrata, gde tzv. „otac medicine“ makrobiotičarima naziva zdrave i dugovečne osobe. Herodot, Aristotel, Galen i drugi antički grčki pisci koriste reč „makrobiotika“ da bi opisali način života koji preko ishrane vodi ka zdravlju i dugovečnosti.\nTagged: bogato zdravljem, istorija, makrobiotika, prirodno, zdravo\nPrevious Post: Namirnice za detoksikaciju organizma\nNext Post: Crni -indijski čaj


performarch I UTEHA | kolektiv\nperformarch: performans UTEHA\n23- 24.jul, 2016\nMlada umetnica Sara Kostić izvela je u beogradskoj galeriji Kolektiv 24-časovni performans “UTEHA” tokom kojeg je gradila postelju od šećera. Publika je mogla da posmatra deo performansa uživo u galeriji u subotu 23. jula od 12-18h, a ceo performans kroz izlog galerije i putem livestreama na web sajtu Galerije 12 HUB.\nUmetnica u ovim performansom nastoji da oslika današnje potrošačko društvo koje sebi ne dozvoljava i ne ume da nađe utehu van fizičke forme. Šećer je bitna namirnica u današnjem društvu, predmet bezbrojnih polemika, jak simbol socijalnog poretka. Njegov uticaj na promene ljudskog tela i psihe u poslednjim decenijama je ogroman. Šecer transformiše telo, samim tim transformise arhitekturu.\nSara Kostić je Master inžinjer arhitekture na Univerzitetu u Beogradu i performans umetnica koja će se predstaviti na prestižnom Venice International Performance Art Week-u u decembru 2016. Performans UTEHA je diplomski rad kojim Kostić završava učešće u Performance HUB-u, jednogodisnjem sertifikovanom umetničkom programu koji je inicirala umetnica Marta Jovanović u saradnji sa Galerijom 12 HUB u Beogradu. Performans HUB je platforma koja omogućuje studentima i mladim umetnicima inovativne pristupe obrazovanju kroz susrete sa međunarodno priznatim performans umetnicima, profesorima i predavačima.\nO performansu "UTEHA" i značaju Performans Hub-a za lokalnu scenu u razvoju pisao je u njujorški magazin Frieze.\nPerformansom “UTEHA”, Galerija Kolektiv najavila je saradnju sa Galerijom 12 HUB i Performance HUB-om u okviru koje će se u izlagačkoj sezoni 2016/2017 realizovati serija radova posvećenih novom polju praksi i istraživanja veze između umetnosti performansa i arhitekture.


Naslovna Tenis Kameron Nori jedino što ne želi u karijeri je – meč sa...\nKameron Nori jedino što ne želi u karijeri je – meč sa Novakom!\nKameron Nori / Twitter\nKameron Nori smatra da bi nešto najgore što bi moglo da mu se desi je duel protiv Novaka Đokovića.\nDo sada nijesu igrali zajedno ali Britanac zna tok tog meča.\n–” Nemate plan igre za Đokovića. On ima kompletnu igru, dobro se kreće, ne možete lako da ga prođete. Mislim da je i njegov prvi servis vrlo podcijenjen. Igrati sa njim je prava noćna mora. Nijesmo se sastajali, ali mislim da bi to bila noćna mora od meča.” – kaže Nori i nastavlja:\n–” Nijesam prolazio kroz plan igre. Veoma je dobar sa prvim servisom, dobar je u razmjenama i kreće se jako dobro. Vjerovatno se najbolje kreće na Turu i ima nevjerovatan bekhend, tako da je teško igrati sa njim. Veoma je dobar teniser.”\nPrethodni tekstKladite se na pobjedu Boltona uz najbolju kvotu u Meridianu – 2.15!\nSljedeći tekstMineiro gazi ka tituli, savladan imenjak iz Kuritibe (VIDEO)\nMitar 17/11/21 10:36 At Srijeda, 17 Novembra 2021, 10:36\nKoliko je lose gledati Noria…toliko los forhend ima, tj. taj zamah… mucno je gledati, bolje promijeniti kanal.\nMateja 17/11/21 10:37 At Srijeda, 17 Novembra 2021, 10:37\nEnglez rođen u Južnoafričkoj Republici. Kad to znate, nema mjesta čuđenju da za Đokovića kaže kako je jako dobar teniser.\nRiki 17/11/21 10:43 At Srijeda, 17 Novembra 2021, 10:43\nE ovo je jedna iskrena i beskrajno simpaticna izjava vezana za Novaka. 😂\nAna Ivanović otkrila brojne detalje iz svog života\nM.B. - 1/01/21 12:56 2\nM.B. - 17/06/21 8:31 2


Dekarbonizacija Audi A5 (8T, 8F) 2.0 TDI 190ks\nDekarbonizacija Audi A5 (8T, 8F) 2.0 TDI 190ks dizel sa originalnim delovima za prvu ugradnju, obučenim i iskusnim majstorima u pouzdanom i kvalitetnom Ovlašćenom Servisu garantuju kvalitet i maksimalnu bezbednost i zadovoljstvo u vožnji. Ovlašćeni Servis je prava lokacija za Vas, ako želite kvalitetan i pouzdan tretman dekarbonizacije motora za Audi A5 (8T, 8F) 2.0 TDI godina proizvodnje 2009-2017 sa 190ks i pogonom na dizel.\nDekarbonizacija Audi A5 (8T, 8F) 2.0 TDI 190ks Servis\nDekarbonizacija Audi A5 (8T, 8F) 2.0 TDI 190ks dizel sa originalnim delovima po povoljnoj ceni za prvu ugradnju, obučenim i iskusnim majstorima u pouzdanom i kvalitetnom Ovlašćenom Servisu garantuju kvalitet i maksimalnu bezbednost i zadovoljstvo u vožnji. Ovlašćeni Servis je prava lokacija za Vas, ako želite kvalitetan i pouzdan tretman dekarbonizacije motora po povoljnoj ceni za Audi A5 (8T, 8F) 2.0 TDI godina proizvodnje 2009-2017 sa 190ks i pogonom na dizel.\nDekarbonizacija Audi A5 (8T, 8F) 2.0 TDI 190ks Cena


Čobeljić: Moramo saznati kriterijume koje koristi Bošković, Vujanović je ucijenjen i zarobljen - Vijesti.me\nPROTESTNI MARŠ SOVCG "ZA ISTINU, PRAVDU I DOSTOJANSTVO"\n"Naši mladi ljudi moraju imati povjerenje u vojsku, nju nikada nije u Crnoj Gori krasio ne znam kakav broj ili naoružanje, ali jeste moral, vrline. Dolaskom Boškovića te vrijednosti su pogažene. Vjerujte da će na kraju svi vojnici biti slobodni da se osjećaju lijepo u drzavi", rekao je Čobeljić Edit\nAna Komatina 5. oktobar 2017, 17:08 ažurirano 3. februar 2019, 05:50\nDanas smo ovdje po treći put da se maršom izborimo da vojnici koji su protjerani iz službe dobiju odgovor zašto su nedostojni da nose uniformu, iako su dobili najveće ocjene od svojih starješina, saopštio je danas Nenad Čobeljić, predsjednik Sindikata odbrane vojske Crne Gore (SOVCG).\nOn je to poručio na trećem protestnom maršu SOVCG "Za istinu, pravdu i dostojanstvo" povodom otpuštanja iz službe 22 vojnika.\n"Moramo saznati koji su to kriterijumi koje koristi Bošković (ministar odbrane Predrag Bošković - prim. Vijesti online). SOVCG će biti istrajan u tome da mišljenje i ocjena starješina bude presudno, da ministri cijene profesionalnost, da ne proglašava starješine i vojnike nedostojnima uniforme Vojske. Nedostojan je onaj koji koristi metode tajne policije i ko mijenja zakon u cilju samovolje", istakao je Čobeljić.\nOn je kazao i da je predsjednik Crne Gore (Filip Vujanović - prim. Vijesti online) ugrožen i da nije u stanju da utvrdi istinu i sazove sjesnicu savjeta za bezbjednost.\n"Uloga Vujanovića je da bude vrh komandant i predsjednik svih građana, sigurni smo da je ucijenjen i zarobljen, kao i njegova institucija. Problem je što niko neće i ne želi da utvrdi istinu, ali su izgleda spremni da bace ljagu na otpuštene vojnike i njihove porodice", rekao je Čobeljić.\nPredsjednik SOVCG je poručio javnosti da će biti uporni i da će uspjeti da zaštite vojnike, predsjednika države, i da dovedu načelnika generalštaba pred javnost da kaže kakvu je ocjenu dao.\n"Naši mladi ljudi moraju imati povjerenje u vojsku, nju nikada nije u Crnoj Gori krasio ne znam kakav broj ili naoružanje, ali jeste moral, vrline. Dolaskom Boškovića te vrijednosti su pogažene. Vjerujte da će na kraju svi vojnici biti slobodni da se osjećaju lijepo u drzavi", rekao je Čobeljić.\nČobeljića i još 90-ak oficira Ministarstvo odbrane šalje u prijevremenu penziju pod povlašćenim uslovima.\nAleksa Marojević iz Unije slobodnih sindikata Crne Gore (USSCG) je poručio da svi građani sa kojima je u kontaktu dijele emocije i podršku prema vojnicima, kao i da nijedna profesija u Crnoj Gori nije bila toliko uvažena kao što je vojska.\n"Lično imam veliku emociju i toliko sam više pogođen osjećajem da postupcima Boškovića i izmjenama zakona vojska se pretvara u privatnu organizaciju ministra. Previše je ovlašćenja u rukama jednog čovjeka. Ministar je pokazao pravo lice, pogazio državu i ponizio vojsku, vojnike, oficire, podoficire, načelnika generalstaba. I načelnik generalštaba je ponizio sve jer nije stao iza vojnika", rekao je Marojević.\nČobeljić je juče na konferenciji za medije rekao da nadležni organi nijesu utvrdili motive, razloge i istinu o prestanku profesionalne vojne obaveze vojnicima.\n"Kako da funkcioniše pravna država ako nadležni odbijaju da utvrde činjenično stanje? Osnov dostizanja svake pravde je utvrđivanje istine, zato se mi za nju borimo i zato nećemo odudtati dok se ista ne utvrdi", kazao je juče Čobeljić.\nMinistar odbrane Predarg Bošković ranije je na TV Vijesti rekao da ti vojnici nisu dostojni uniforme i da će rado svakome od njih objasniti zbog čega im ugovori nijesu produženi.\nČobeljić je juče poručio i da predsjednik Crne Gore Filip Vujanović nije predsjednik svih građana, jer je dio nadležnosti komadovanja u državi predao ministru.\nBošković tvrdi da odredbom zakona o vojsci dobio šira ovlašćenja u komandovanju kako bi vojska mogla da pomaže u elementarnim nepogodama u državi.


Alen Islamović i Indira Radić snimaju svoj treći duet : Crveni tepih\nAlen Islamović i Indira Radić snimaju svoj treći duet\nKraj ove godine u solističkoj karijeri Alena Islamovića ostaće zabeležen po trećem duetu s folk pevačicom Indirom Radić.\nTakav sled događaja da se ovaj pop-rok muzičar upusti u saradnju sa pevačicom drugačijeg muzičkog profila počeo je sa pesmom «Lopov», koju su Radić i Islamović snimili pre šest godina, da bi 2007. godine objavili i drugi duet “Imali smo nismo znali”.\nIako je publika pri tome bila podeljena kako je njihovim zajedničkim pesmama upravo Islamovićev rokerski glas dao moć, ali i da je sa ovom saradnjom bh. pevač skrenuo sa puta, danas se Islamović previše ne obazire.\n”Mislim da moj rok zvuk i ovog puta neće smetati pri snimanju novog dueta s Radićevom, jer se radi o pravoj pop pesmi, koja nam je baš legla. Pored toga, s Radićevom od Nove godine nameravam da upriličim velike koncerte po evropskim gradovima, od kojih će naravno jedan biti Sarajevo. Prema dosadašnjim planovima sarajevski koncert na kojem ću sa Indirom nastupati trebao bi se održati u Zetri na proleće 2011. godine”, rekao je Islamović, piše ”San”.\nOn će kao i ostali članovi projekta «Kad bih bio Bijelo dugme», Željko Bebek i Mladen Vojičić Tifa naredne mesece posvetiti solističkim karijerama, tako da, kako kaže Islamović, njihovih koncerata u skorijoj budućnosti neće biti.\nUprkos tome, svojim obožavateljima neće nedostajati, a pogotovo onima u Americi, jer će Islamović nakon novembarskog koncerta u Cirihu posetiti i nekoliko američkih gradova.\n”U novembru ću odvojiti 12 dana da održim koncerte u delovima Amerike, u kojima do sada nisam nastupao. Tako ću posetiti drugi deo Kalifornije”, kazao je Islamović za «San».


MILOVI ŽANDARI UHAPSILI GLAVNOG UREDNIKA IN4S! Tražili od njega najgoru moguću stvar! EKSKLUZIVNO DONOSIMO ZAPISNIK SA SASLUŠANJA! - Informer\nCrnogorska policija privela i saslušala glavnog urednika IN4S Gojka Raičevića, nakon što je ovaj portal pokrenuo serijal objavljivanja audio zapisa razgovora bivšeg amasadora SCG u Moskvi Milana Roćena sa različitim sagovornicima, a u kojima se nazire trag brojnih krivičnih, koruptivnih radnji, državni organi, po ustaljenom običaju kreću u ispitivanje "glasnika", a ne potencijalnih izvršilaca krivičnih dela\nOvo je, navode iy IN4S, sasvim izvesno novi pokušaj zastrašivanja i ućutkavanja medijske zajednice koja, u javnom interesu, ističe ono što na žalost državni organi sistematski zataškavaju.\nRaičević je poručio da se ne odaziva na pozive kriminalnih organizacija koje se predstavljaju kao crnogorska policija i crnogorsko tužilaštvo.\nOn je na saslušanju rekao da nije mogućnosti da da odgovor na pitanje OPS o spornim video snimcima.\n- Na pitanje OPS kako su navedeni video snimci nisam u mogućnosti da dam odgovor - poručio je Raičević i dodao da ne može da otkrije da li je sporne snimke dobio iz inostranstva.\nInformer.rs je došao u posed zapisnika sa saslušanja urednika srpskog portala IN4S Gojka Raičevića koga je danas privela crnogorska policija, a evo šta je rekao na saslušanju:\nPolicija je od Raičevića tražila da pogazi sva pravila profesije i otkrije im kako je došao do snimaka, kako su oni nastali, da li poseduje još snimaka, ko ih je okačio na "jutjub"... Raičević je do kraja ostao odan vrednostima i pravilima novinarske profesije i nije popustio pod pritiscima sračunatim da od njega naprave policijskog doušnika.\nprivođenje kriminal snimci Milan Roćen Goran Raičević IN4S\nNajbeščasniji nesoj INSSSS


MAXI COSI KOLICA LARA2 ESSENTIAL BLACK | Dexy Co Kids internet prodavnice\nŠifra artikla: DOR29382\nNaslon za leđa koji se može podesiti u zavaljeni položaj, kao i udobno, meko postavljeno sedište pružaju vašem detetu idealno mesto za udobno spavanje ili sedenje i otkrivanje sveta. Materijali koji dišu osiguravaju dobru cirkulaciju vazduha i na taj način osiguravaju najbolju klimu čak i u vrucim danima. Velika sunčana nadstrešnica sa SPF 50+ savršeno je pogodna čak i za bebe, jer se kompaktna Lara2 može koristiti od rođenja zahvaljujuci ravnom položaju naslona.\nLara2 se ističe kao najbolje rešenje koje osigurava da nikada ne morate praviti kompromise kada ste napolju i sa svojim novim članom porodice. Lara2 se može brzo preklopiti tako da može naci mesto čak i u najmanjim automobilskim delovima, u gradskom prevozu, pa čak i u avionu. Zahvaljujuci ugrađenoj traci za nošenje, lako se može nositi preko ramena.\nPogodno od rođenja do oko 3,5 godine (do telesne težine od 22 kg)\nIzuzetno kompaktne veličine, lagane težine, laki za manevrisanje\nUključujuci kišni pokrivač, kaiš za nošenje, zaštitna prečka\nNaslon se može podesiti na više načina dok se ne zavali\nDugačka nadstrešnica sa UVP 50+\n2 korpe za kupovinu,jedna na dohvat ruke,druga ispod sedista kolica.\nPrednji točkovi se mogu rotirati ili blokirati.\nMehanizam za preklapanje jednom rukom\nNavlaka: mrežaste tkanine koje dišu, perivo navlaka sedišta.\nDimenzije: preklopljena 50 x 50 x 25 cm


JU OŠ „Josif Pančić“ Kozica - Jednostavno do kredita - EKI Mikrokrediti\nHome / Društvena odgovornost - MKF / JU OŠ „Josif Pančić“ Kozica\nSlužbenici EKI Prijedor su, prepoznavši potrebu JU Osnovne škole „ Josif Pančić“ u Kozici, opština Oštra Luka, za određenom opremom za rad, izvršili donaciju savremenih „piši-briši“ tabli, mikroskopa, geometrijskog pribora i sličnih učila.\nOsnovna škola ” Josif Pančić” se nalazi u izuzetno udaljenom ruralnom predjelu koje nema fiksnu telefoniju ni pristup internetu kao i jako loš signal mobilne telefonije. Udaljena je od Prijedora oko 40 km, a od matične opštine Oštra Luka 25 km. Do škole se dolazi jednim dijelom makadamskim lošim putem i škola je dobila poseban status u okviru ministarstva prosvjete Republike Srpske baš zbog svog geografskog položaja. Školu pohađa oko 50 učenika od kojih pojedini pješače i po 8 kilometara do škole u jednom pravcu. U samu zgradu škole, kao i u nastavna sredstva je bilo jako malo ulaganja te se škola nalazi u jako lošem stanju.\nZaposlenici i učenici navedene škole su izrazili izuzetnu zahvalnost na vrijednom poklonu koji im kako kažu, pored materijalnog ima i dublji značaj jer im daje osjećaj da iako jako udaljeni, nisu zaboravljeni od svih.


Podizanje penzija uz posebna ovlašćenja i dostava na kućnu adresu - Radio televizija Pančevo\n24. marta 2020. 0652\nBanke će takođe i samostalno kontaktirati sa ovim korisnicima preko kontakt centra ili SMS porukom od danas, 24. marta, kako bi penzioneri što ranije znali na koji način će se isplata realizovati. Detaljnu instrukciju za postupanje banaka prilikom isplate penzija u trenutnoj situaciji izdala je Narodna banka Srbije.\nJasmina Petkovic 25. aprila 2019.


Hadžić i Sorensen o aktuelnim pitanjima ministarstva\n13.05.2013. / 17:14\nSARAJEVO, Ministar saobraćaja i komunikacija BiH Damir Hadžić razgovarao je danas u Sarajevu sa specijalnim predstavnikom EU u BiH Peterom Sorensenom o aktuelnim pitanjima iz domena rada ovog ministarstva – izgradnji autoputa na Koridoru “Pet ce”, izradi dokumenta politike transporta u BiH i uspostavljanja kontrole nad nebom BiH.\nSagovornici su izrazili zadovoljstvo zamahom i napretkom radova na izgradnji autoputa na Koridoru “Pet ce”, a Hadžić je izrazio očekivanja da će evropske finansijske institucije nastaviti da pružaju podršku BiH radi što bržeg završetka ovog za BiH najvažnijeg infrastrukturnog i razvojnog projekta, saopšteno je iz Ministarstva.\nHadžić je informisao Sorensena o toku izrade politike transporta BiH, strateškog dokumenta kojim se definišu vizije i ciljevi za dalji razvoj sektora transporta u BiH, na čiju izradu se čekalo deset godina.\nOn je naglasio da je usvajanje ovog dokumenta preduslov za izradu strategija i akcionih planova za različite vidove transporta u BiH.\nHadžić je Sorensena upoznao o naporima Ministarstva u procesu uspostavljanja potpune kontrole nad nebom BiH. On je rekao da se trenutno odvija proces integracije entitetskih agencija za civilnu avijaciju u Agenciju za pružanje usluga u vazdušnoj plovidbi /BHANSA/.\nMinistar saobraćaja i komunikacija naglasio je da BiH intenzivno traži strateške partnere za revitalizaciju i modernizaciju aerodroma u Sarajevu i Mostaru, kako bi bio unaprijeđen putnički vazdušni saobraćaj i stvoreni preduslovi za razvoj turizma u BiH.\nHadžić je istakao da je Savjet ministara BiH u kratkom roku kreirao sve tehničke pretpostavke za provođenje popisa stanovništa u BiH, čime su stvoreni preduslovi da Evropska komisija odobri alociranih 7,5 miliona evra za te potrebe.\nSorensen je izrazio zadovoljstvo što je Hadžić, kao koordinator ispred Savjeta ministara BiH, uspješno okončao pripreme za popis stanovništa. Srna\nTagovi: damir hadzicevropska unijapet cepeter sorensentransport\n16.10.2021 | 11:07\nPrihvaćeno zaduženje od 180 miliona evra za „Koridor pet ce“\nSutra potpisivanje sporazuma o finansiranju koridora “Pet Ce”\n05.01.2018 | 12:40\nBevanda/ Braun: Za izgradnju puteva 80 miliona evra


Potpisan Ugovor o sufinansiranju i realizaciji projekta „Sanacija i modernizacija puta Sanica – Vrelo“ | Općina Ključ\nPosted on 13. Decembra 2019. 13. Decembra 2019. by Urednik\nJučer je u Banjoj Luci, od strane Republičkog sekretarijata za raseljena lica i migracije koga zastupa v.d. direktor dr. Marko Aćić i Općinskog načelnika Općine Ključ, Nedžada Zukanovića, potpisan Ugovor o sufinansiranju projekta infrastrukture na području općine Ključ.\nPredmet ovog Ugovora je sufinansiranje i realizacija projekta „Sanacija i modernizacija puta u naselju Vrelo“, općina Ključ.\nRješavajući po zahtjevu općine Ključ, Republički sekretarijat za raseljena lica i migracije je saglasan da će finansirati realizaciju ovog projekta u iznosu od 40.000,00 KM, a Općina Ključ će obezbijediti razliku sredstava.\nOpćinski načelnik, gospodin Nedžad Zukanović, zahvalio se donatoru sredstava i istakao efekte ovog projekta, a to su, prije svega: saniranje i modernizacija puta u dužini od 1000 m, stvaranje uslova za povratnike u MZ Sanica, bolja saobraćajna povezanost naselja Vrelo sa MZ Sanica, razvoj tolerancije u multietničkoj sredini te povećanje broja turista u posjeti ovoj mjesnoj zajednici i izvoru rijeke Sanice.\nRealizacija projekta slijedi u narednoj godini.


UN: SAD, Francuska i Britanija saučesnici u ratnim zločinima? | Novosti.RS\n03. 09. 2019. u 17:57\nSAD, Britanija i Francuska možda su saučesnici u ratnim zločinima u Jemenu zbog naoružavanja i pružanja obaveštajne i logističke podrške koaliciji, predvođenoj Saudijskom Arabijom, koja izgladnjivanje civila koristi kao ratnu taktiku\nSAD, Britanija i Francuska možda su saučesnici u ratnim zločinima u Jemenu zbog naoružavanja i pružanja obaveštajne i logističke podrške koaliciji, predvođenoj Saudijskom Arabijom, koja izgladnjivanje civila koristi kao ratnu taktiku, objavile su danas UN.\n"Jasno je da stalno snabdevanje oružjem strana u sukobu produžava konflikt i produžava patnje jemenskog naroda", izjavila je na konferenciji za novinare Melisa Parke, stručnjak nezavisnog panela UN.\nPROČITAJTE JOŠ - MASAKR U JEMENU: Najmanje 52 ljudi ubijeno u napadu iz vazduha na pritvorni centar\n"Niko nije, u ovom kontekstu, ostao čistih ruku", rekao je jedan od panelista Čarls Garavej.\nPROČITAJTE JOŠ - SUKOBI U JEMENU: Petoro mrtvih i više od 90 ranjenih\nUCESNICI U ZAJEDNICKOM ZLOCINACKOM PODUHVATU\nJOS KAD IM SE DODA EU, onda su kompletni.


Nezaposlenost je samo jedan od razloga što ljudi napuštaju Bosnu i Hercegovinu\nInstitucije Bosne i Hercegovine ne znaju broj građana koji je do sada napustio zemlju u potrazi za boljim životom u inostranstvu.\nTakav odgovor glasi iz institucija sa različitih nivoa vlasti nakon što je podatke u negativnom trendu odlaska ljudi, posebno mladih zatražilo Ministarstvo civilnih poslova Bosne i Hercegovine.\nPet institucija i nakon urgencije nisu dostavile tražene podatke, a to su: Federalno ministarstvo kulture i sporta, Ministarstvo porodice, omladine i sporta Republike Srpske, Ministarstvo rada i boračko invalidske zaštite Republike Srpske, Ministarstvo obrazovanje, nauku kulturu i sport Bosansko-podrinjskog i Kantona Sarajevo.\nPreostale institucije, uglavnom kantonalna ministarstva za nauku, kulturu i sport u pisanom odgovoru su obavijestili državni nivo vlasti da ne raspolažu brojem ljudi, posebno mladih, koji su napustili Bosnu i Hercegovinu.\nIpak, pojedine informacije su dostavljene Ministarstvu civilnih poslova Bosne i Hercegovine. Kao razloge ispisivanja iz škole zbog odlaska vani navelo je 298 učenika iz Zapadnohercegovačkog kantona.\nZbog zaposlenja u inostranstvu, 8.569 nezaposlenih građana je izbrisano iz evidencije, podatak je iz dokumenta Federalnog zavoda za zapošljavanje.\nAgencija za rad i zapošljavanje Bosne i Hercegovine u odgovoru navodi podatke o građanima koji su posredstvom Agencije zaposleni u Sloveniju i Njemačku. Na taj način je više od 20.000 građana BiH zaposleno u te dvije evropske zemlje.\nIako ne raspolažu brojkama, institucije su obrazložile razloge zbog kojih ljudi napuštaju zemlju. Nemogućnost zaposlenja, loša ekonomska i politička situacija neki su odgovora.\nOvi odgovori su uslijedili nakon što su tri poslanika Parlamenta Bosne i Hercegovine zatražili informaciju o negativnom trendu odlaska građana iz zemlje.\nZa razliku od državnih institucija, nevladina organizacije Unija za održivi povratak raspolaže podacima da je od 2013. godine Bosnu i Hercegovinu napustilo oko 150.000 ljudi.\nMasovno tajno zapošljavanje u državna preduzeća\nPutevi za Njemačku, Švedsku...: BiH bez ponude za ostati


Evroliga: Treniranje karaktera - KOS magazin\nDok sam u četvrtak gledao triler u Atini, dramatični duel Panatinakosa i Žalgirisa, kroz glavu mi je prošla misao da bi Crvena zvezda daleko stigla ove sezone kad bi imala moć reakcije, kad bi odnekud crpla neku nevidljivu snagu da promeni tok meča, ritam igre, da minus pretvori u plus. Više puta ove sezone dešavalo joj se da lako „prospe“ ono što teško stekne, a još češće nije umela, ili mogla, da reaguje kad su kola kretala nizbrdo. Pogledajte na sajtu Evrolige „play by play“ sa meča u Atini pa ćete videti o čemu pričam. „Pao“ je imao rano +10 (21-11, 7. minut) završio četvrtinu sa 29-17, drugu sa 47-37 ali već u 7. minutu treće deonice bilo je 55-55, pa 55-58. Domaćin se nije predao, ponovo je stekao lepu prednost (71-64, 34. minut) ali 5 minuta kasnije bilo je 78-79. Žalgiris je na 33 sekunde pre kraja vodio 83-81 ali je grčki tim izborio produžetak. Onda je posle dva minuta nastavka blo 90-83 za Litvance, ali daleko da je bilo gotovo. Dok dlanom o dlan, eto na semaforu 91-90 za „Pao“. Kada je Žalgiris na 4 sekunde pre kraja nastavka poveo 93-92 pomislio sam da je konačno rešen pobednik, ali nije se složio Nik Kalates. Akcijom „coast to coast“ sa sirenom je doneo pobedu svom timu. Utakmica je bila primer akcije i reakcije, dizanja, padanja i ponovnog ustajanja, lekcija iz morala i vere da ništa nije izgubljeno dok se igra.\nOnda je došao petak i sjajno Zvezdino izdanje u duelu sa „crveno-belima“ iz Pireja. Bez Feldina i Antića, četvrtinu i po i bez trenera Alimpijevića, Zvezda je bila sa mnogo manjim šansama, ali je dobila utakmicu koja je neće odvesti u plejof ali koja može da bude najznačajnija u dosadašnjem delu sezone. Bila je to pobeda karaktera, morala, želje, vere. U nekim momentima izgledalo je da će se ponoviti scenario iz nekih prethodnih mečeva u dvorani „Aleksandar Nikolić“, Zvezda je od +12 (36-24) došla na -7 (61-68, 32. minut). Usledila je reakcija kao u Atini, za 3 minuta mini brejkom od 8-0 povela je sa 69-68 a onda posle izjednačenja (71-71) otišla na + 10 i meč rutinski privela kraju. Velika pobeda, pre svega zbog značaja na psihološkom planu. Pobeda karaktera koji je promenljiva kategorija a za promenu mentaliteta ništa bolje od pobeda. Igrači su, nadam se, shvatili da imaju potencijal, da je reakcija, pre svega, stvar karaktera koji se takođe trenira. U preostalih 10 kola Zvezda kod kuće igra sa Armanijem, Unikahom, Valensijom, Fenerbahčeom i Real Madridom a gostuje u Vitoriji, Bambergu, Barseloni, Atini (Panatinaikosu) u Moskvi (CSKA). Težak raspored, realno je da dobije 3 utakmice, moguće je da slavi i 4 puta, 5 pobeda bile bi podvig, sve preko toga herojsko delo. I dalje ostajem pri tezi da „crveno-belima“ primarni cilj treba da bude odbrana titule na Jadranu, što neće biti nimalo lako jer Budućnost i u Evrokupu (evo je u četvrtfinalu!) pokazuje da nije slučajno lider regionalne lige.\nSenku na veliku pobedu Zvezde bacila je grupa navijača transparentom i povicima protiv Alena Omića, novog igrača „crveno-belih“. Očevici kažu da je ta grupa nacionalista bila nadjačana od većeg dela publike, ali senka je ostala. Takvo ponašanje ne priliči kosmpolitskom Beogradu. Navijači moraju da shvate da ne mogu da vode politiku kluba, nadam se da uprava „crveno-belih“ neće ponoviti grešku koju je svojevremeno napravila fudbalska sekcija čija je uprava išla po svoje mišljenje na severnu tribinu svog stadiona… Alen Omić će biti ozbiljno pojačanje, protiv Grka je za 15 minuta dao 6 poena (šut 3/5) i uhvatio 6 lopti. Dobrodošao, Alene.\nPoslednje kolo druge deonice trke sa 30 etapa bilo je uzbudljivo, kvalitetno, kako i dolikuje elitnom evropskom takmičenju. Uz meč u Atini još jedna utakmica odlučena je sa sirenom, Janis Tima je u Malagi pogodio za pobedu Baskonije. Uzbudljivo je bilo i u Valensiji gde je domaći tim zaustavio Himki, Barselona se neočekivano dobro (i to bez Serafana) držala u Istanbulu ali je „Fener“ ipak na kraju bio bolji a Bred Vonamejker je sa 33 indeks poena bio MVP, samo dva manje ostvario je „unexptected hero“ (neočekivani heroj) kako je na sajtu Evrolige okarakterisan Dilan Enis, junak Zvezdine pobede.\nŠto se plejofa tiče, niko nije bitno ni popravio ni pokvario svoje šanse, Himki i Makabi dele 7. i 8. mesto sa dve pobede više od Baskonije, u trci sa još samo 10 etapa to nije mala prednost. Unikaha i Zvezda su na deobi 10. mesta sa bilansom 8-12, dakle sa tri pobede manje od onih koji su trenutno u poslednjem vagonu plejofa.\nNije nemoguće dostići, ali nije realno. To što se mnogi kod nas drže parole „budimo realni, tražimo nemoguće“-njihov je problem.


Počela je papreno da naplaćuje SE*S, hiljade muškaraca je prevarilo žene s njom, a RAZLOG nikada ne biste pogodili! - alo.rs\nAUTOR: Daily mail/A.K. DATUM I VREME: 12.01.2019. 12:56 - 20.01.2019. 21:58\nIspovest bivše eksort dame.\nGvinet Montenegro, Foto: Screenshoot Instagram\nGvinet Montenegro iz Melburna je bivša eskort dama koja je svoje usluge počela da naplaćuje još od 21. godine. Ona je otkrila zašto muškarci varaju svoje supruge, ali i savetovala šta žene mogu da urade da bi to sprečile. Uspeh u svom poslu Gvinet je merila dizajnerskom odećom, skupim autima i putovanjima na destinacije od kojih zastaje dah.\nA post shared by Gwyneth Montenegro (@gwynethmontenegro) on Jul 26, 2018 at 9:28pm PDT\nSa 13 izgubila nevinost, do 19 imala 40 MUŠKARACA!\nPotpuno je u pravu. Neverovatno koliko ...


Ministarstvo rada i socijalnog staranja (MRSS) i projekat EYE u saradnji sa Programom za razvoj Ujedinjenih nacija (UNDP) pokrenuli su Informacioni sistem za tržište rada (ISTR).\nSvrha ISTR-a je pružanje informacija o zapošljavanju i karijeri kao vid podrške studentima, nezaposlenima, tražiocima posla, roditeljima i savetnicima u karijeri.\nInformacioni sistem za tržište rada (ISTR) podrazumeva prikupljanje podataka od strane Agencije za statistiku Kosova (oko popisa stanovništva, Anketa o radnoj snazi), MONT-a (obrazovna statistika), MRSS (registrovani nezaposleni, korisnici socijalne pomoći, slobodna radna mesta i sl.), Poreska uprava (zvanični podaci o zapošljavanju); MTI (registar biznisa) na zajedničkoj platformi, sa ciljem pružanja ažuriranih informacija o trendovima i tendencijama na tržištu rada na Kosovu.\nU svom govoru, ministar rada i socijalnog staranja Skender Reçica je naglasio da će lansiranje informacionog sistema za tržište rada gde će se sakupljati sve informacije o tržištu rada, uključujući i modul usmeravanja u karijeri, olakšati put da pružimo stručnu obuku na osnovu potreba tržišta rada, kao i srednjim stručnim školama za izradu relevantnih nastavnih planova i programa u skladu sa potrebama tržišta.\nIstovremeno, gđa. Alessandra Roccasalvo iz UNDP-a je naglasila važnost koju će ovaj sistem imati u budućnosti: „Svet je proizveo više podataka samo tokom 2017. godine nego u celoj istoriji čovečanstva. Dakle, podaci su tu. Samo treba da imamo sredstva i znanje za korišćenje i pružanje sveobuhvatnog pristupa ovim podacima za građane.Sa druge strane, menadžer EYE projekta g. Durim Hoxha se obratio prisutnima naglašavajući značaj ovog projekta i put ka realizaciji ovog projekta koji je EYE podržao još od prve faze. Ovo lansiranje je zaključeno sa prezentacijom gđe. Zane Tabaku iz APPDEC koja je uradila prezentaciju ove platforme pred prisutnima.


Svečano obilježen Dan Osnovne škole "Srednje" - Radio Ilijaš\nNaslovnica ILIJAŠ Svečano obilježen Dan Osnovne škole “Srednje”\nSvečano obilježen Dan Osnovne škole “Srednje”\nOsnovna škola “Srednje” ovog petka je bogatim kulturno-zabavnim i edukativnim programom, proslavila svoj dan. Na priredbi su učenici pokazali znanje i vještine koje su usavršavali tokom školske godine u mnogobrojnim sekcijama.\nDirektorica Osnovne škole “Srednje” Dženita Čehajić -Kulo kaže da je misija ove ustanove odgoj I obrazovanje i da đaci budu ponsni što su baš pohađali baš ovu školu.\n–Danas obilježavamo svoj dan, uzbuđeni smo i ponosni. Pandemija je iza nas i otvaramo svoja vrata za naše roditelje, prijatelje i partnere koji su nam sve ovo vrijeme davali podršku. Odgoj i obrazovanje, zdravi, vrijedni, mladi ljudi naša su misija. Naša škola je prepoznatljiva po ulozi u našoj lokalnoj zajednici, dajemo izuzetan doprinos i imamo izuzetnu saradnju i zahvaljujem načelniku Akifu Fazliću na podršci u unapređenju rada i ciljeva Osnovne škole “Srednje”, kazala je Čehajić-Kulo.\nU ime Općine Ilijaš Dan OŠ “Srednje” čestitala je Enisa Mešetović, stručna saradnica za obrazovanje, pitanje mladih i NVO sektor Enisa Mešetović.\n-Koristim ovu priliku da u ime načelnika Akifa Fazlića čestitam Dan OŠ “Srednje”. Imamo izvrsnu saradnju sa menadžmentom ove škole, ponosni smo i radosni na sve uspjehe i rezultate koje kontinuirano postižu, nadamo se da će tako biti i u budćnosti, a Općina Ilijaš nastavit će pružati podršku svim projektima u skladu sa svojim mogućnostima, kazala je Mešetović.\nZa Osnovnu školu “Srednje” u okviru Budžeta općine Ilijaš za 2022. godinu planirana su sredstva u iznosu od 15.000,00 KM koja će ove godine biće više usmjerena na projekte estetskog uređenja centralnog objekta škole. Dio ovih sredstava bit će usmjeren u realizaciju video-nadzora za objekte područnih škola u Kamenici, Gajevima i Dragoradima.\nPovodom Dana OŠ “Srednje” dodijeljene su zahvalnice za Općinu Ilijaš, World Vision i Fondaciju Boris Divković.\nPrethodni članakCentrotrans pruža priliku zainteresovanim kandidatima da postanu dio tima kroz auto školu uz ispunjavanje određenih uslova\nNaredni članakOdržana 16. redovna sjednica Općinskog vijeća Ilijaš


DR Kongo - Joseph Kabila prisegnuo, ali njegov rival također se proglasio predsjednikom | advance.hr vijesti\n21. Prosinac 2011. | 15:42\nDR Kongo - Joseph Kabila prisegnuo, ali njegov rival također se proglasio predsjednikom


TRUDNOĆA: Simptomi trudnoće - Ringeraja.rs\nIstorija testova na trudnoću\nDa li ste znali da je 1350 godina pre nove ere postojao test na trudnoću koji je u 70% slučajeva bio tačan?\nKoje neuobičajne simptome žene osećaju u trudnoći\nAutor: Uredništvo portala Ringeraja.rs | 25.7.2018\nJUTARNJE mučnine, izostanak menstruacije ili osetljive grudi uobičajeni su znakovi trudnoće. Postoje i neki za koje možda uopšte ne biste pomislili da ukazuju na trudnoću.\nOno što utiče da buduće majke budu budne tokom noći i što dovodi do problema sa spavanjem su, kako fizičke nelagodnosti zbog trudnoće tako i emocionalni stresovi zbog promene života.\nNeki od znakova trudnoće\nAutor: Uredništvo portala Ringeraja.rs | 7.8.2017\nKad se nadate trudnoći, svakog meseca neko vreme provedete osluškujući sopstveno telo, pomno se proučavate pred ogledalom i pokušavate da primetite nešto što bi moglo da znači da se vaša beba konačno "pustila sa vrha tobogana" i da vam stiže u zagrljaj…\nVaše trudno telo\nU trudnoći, vaše telo će proći kroz neverovatne promene, ali možete istim tempom nastaviti s užurbanin stilom života. Uz...


Foto: TikTok, dailymail.co.uk / screenshot\nAva Louis(22) iz Majamija koja na društvenim mrežama broji preko stotine hiljada pratilaca, samo na "Instagramu" je prati više od 162 hiljade ljudi, prihvatila je naveden izazov. Ona je snimila sebe kako liže WC šolju u avionu.\nNakon što je kao potvrdu da je izazov prihvatila, okačila sporni snimak na mreži "Tik-Tok", pratioci su sa zgražnjavanjem i u neverici kometarisali njen postupak.\nNa video snimu se može videti Ava Louis, kako spušta glavu prema WC šolji, stavlja jezik na nju, a potom pobedonosno diže dva prsta u znak pozdrava.\n"Tvoji roditelji su veoma ponosni na tebe" ironično je glasio jedan komentar, dok su drugi objašnjavali kako pažnju traži na pogrešan način.\n- Glupost nema kraja, bolesno je to kako neki ljudi dolaze do pažnje- navodi jedan gledalac pomenutog snimka.\nAva je nakon što je shvatila da je "vrag odneo šalu" obrisala spomenuti snimak, ali je za povlačenje bilo kasno, pošto je neko od korisnika snimak presnimio i podelio ga na društvenoj mreži "Tviter", gde je ovaj kratak video pogledalo više od 297.500 ljudi, nakon što je on u nedelju podeljen.\nAva Louis je američkoj javnosti postala poznata nakon što je u čuvenom tok šou programu " Dr Fil" navela kako bi radije umrla mlada i lepa nego stara .\nOna je pokušala da se od negodovanja i kritika javnosti odbrani tvrdnjama kako je "Tik-Tok" video deo socijalnog eksperimenta, ali joj to nije pošlo za rukom, a ljudi su ostali zgroženi, renosi "DailyMail".\nPodsetimo da je u svetu broj obolelih od virusa korona za sada broji 187,350 zaraženih i 7.477 smrtnih slučajeva usled komplikacije izazvanih pomenutim visrusom,.\nU Americi trenutno ima 4.744 obolelih od kojih je 93 ljudi preminulo.


PROTESTI PROTIV VLADIH MJERA: Reagirala policija » Kroativ\nPROTESTI PROTIV VLADIH MJERA: Reagirala policija\nby Desk 2 24. travnja 2020. 24. travnja 2020.\nPored zabrane javnih okupljanja i pored zabrane za održavanje protesta, protivnici restriktivnih mjera koja je donijela austrijska Vlada pokušali su održali danas protest u Beču.\nInicijativa pod imenom “Corona informacije bazirane na dokazima” (ICI) još je prije par dana obavijestila nadležne službe o današnjem protestu, te je najavila i tužbe ako se zabrani održavanje. Austrijskoj policiji je prijavljen protest, odnosno skup od pet osoba pa austrijska policija nije odmah izrekla zabranu okupljanja. Na osonvu medijskog priopćenja ICI-a austrijska policija je jutros zabranila protest s obrazloženjem da zbog velikog broja najavljenih novirana protest ne može biti održan jer se time narušavaju epidemiološke mjere.\nInicijativa ICI je potom obavijestila javnost da će održati samo medijsku konferenciju ispred muzeja Albertina, uz pridržavanje svih mogućih mjera. Na kraju je medijska konferencija prerasla u protest u kojima su okupljeni uzvikivali parole protiv kancelara Kurza, a mogle su se čuti i optužbe protiv Billa Gatesa, ali i izjave kako je corona virus samo obična izmišljotina. Pjevalo se i “Mi smo ljudi”, a mogao se čuti i sve glasniji argument kako je Austrija mogla krenuti putem Švedske.\nNa kraju je morala reagirati i policija, a iz policije su najavili da će organizatorima uslijediti prekršajne prijave. “Također treba provjeriti je li počinjeno krivično djelo širenja zaraznih bolesti, bilo namjerno ili iz nehaja”, rekao je glasnogovornik policije Paul Eidenberger.\nOrganizatori su najavili da neće sjediti skrštenih ruku, pa za sljedeći petak najavljuju još veći i masovniji protest.\nNAJAVA VIDEO PRILOGA: Razgovor s Tomom Šokotom, nekadašnjim legendarnim kapetanom zagrebačkog Dinama\nBLAŽE MJERE VLADE IZMAMILE LJUDE NA ULICE I PARKOVE: Vraća se život u najbolji grad za življenje!


GADIŠ MI SE, ŠTA JE, ŠTA SE KEZIŠ? Žestoki okršaj Šapića i Jeremića u Utisku 112\t431\nKUSTURICA ZA KURIR: Još se zovem Emir, Nemanja mi je kršteno ime! Šutanovac 131\t740\nmilan bozovic\t 15.04.2021. 21:51h\nSlovenački premijer Janez Janša je svojim navodnim non-pejperom o rešavanju krize na zapadnom Balkanu, s posebnim akcentom na podelu BiH, otvorio pitanje budućnosti ovog regiona. Sagovornici Kurira su složni u oceni da je BiH nefunkcionalna, ali da svako rešenje o njenoj sudbini mora da bude sprovedeno mirnim putem.\nSlovenački portal Necenzurisano objavio je sadržaj neslužbenog diplomatskog dokumenta koji je Janša uputio u Brisel, u kom su iznete ideje za podelu BiH, pripajanje Republike Srpske Srbiji i ujedinjenje Kosova sa Albanijom. Srpski deo Kosova bi dobio poseban status, po uzoru na Južni Tirol, autonomnu pokrajinu u severnoj Italiji, gde većina stanovništva govori nemački. Dalje se predlaže ujedinjenje većine teritorije Republike Srpske sa Srbijom. U dokumentu piše i da se hrvatsko nacionalno pitanje može rešiti spajanjem većine hrvatskih kantona u BiH s Hrvatskom ili davanjem posebnog statusa hrvatskom delu BiH, po uzoru na Južni Tirol.\n- To bi Bošnjacima dalo nezavisnu funkcionalnu državu i preuzeli bi punu odgovornost za nju. Na referendumu bi ljudi odlučivali da li će se pridružiti EU ili budućnosti izvan EU (sledeći primer Turske) - navedeno je u dokumentu.\nAutori dokumenta naglasili su da Srbija, Hrvatska i Albanija trenutno imaju stabilne vlade i da su njihovi izabrani političari sposobni da donose strateške odluke. Prema autorima non-pejpera, ova „rešenja“ ubrzala bi pregovore o članstvu zemalja zapadnog Balkana u EU i NATO.\nBivši ambasador Srbije u Berlinu i Londonu Ognjen Pribićević kaže za Kurir da je pitanje BiH previše komplikovano.\n- Očigledno je da BiH ne funkcioniše, ali za rešenje nema političke volje, a ni, što je mnogo važnije, nema kapaciteta na nivou EU da se to reši - smatra Pribićević.\nPodseća i da je za pitanje Kosova pre deset i više godina dat veliki broj primera, počev od Tirola pa do modela dve Nemačke.\n- Ne mogu takve stvari da se rade činovnički, već je potrebna politička volja i, još bitnije, intelektualni kapacitet da se to reši, uključivanje velikog dela naučne zajednice, koja bi dala predloge - zaključuje Pribićević.\nBivši šef diplomatije SRJ Živadin Jovanović kaže za Kurir da se svako rešenje mora ostvariti mirnim putem.\n- Da se, recimo, sada napravi međunarodna konferencija o Balkanu, pod okriljem UN ili OEBS, praktično neki mini-OEBS za Balkan, na kojoj će ključno biti srpsko nacionalno pitanje na Balkanu - kaže Jovanović.\nBosna ne funkcioniše iz 1.001 razloga\nDa je BiH nefunkcionalna, smatra i dugogodišnji novinar Rojtersa Jakša Šćekić.\n- Ona je nefunkcionalna iz hiljadu i jednog razloga. No, imam dvoumljenje. Naime, ukoliko bi se u Srbiji raspisao referendum i građani pitali da li su za takozvanu veliku Srbiju, odnosno spajanje Srbije i Republike Srpske, i za stvaranje velike Albanije, odnosno spajanje Albanije s Kosovom, zaista ne znam šta bi građani izabrali, a bojim se da taj non-pejper vodi upravo ka tome - kaže Šćekić.\nTIMOTI LES, BRITANSKI ISTRAŽIVAČ\nIdeja postoji, ne čudi što kreće iz Ljubljane\nIstraživač britanskog Centra za geopolitike i bivši diplomata Timoti Les izjavio je, komentarišući navodni Janšin non-pejper koji je dao Briselu, da se čini da takav predlog zaista postoji i smatra kako Ljubljana ne bi rizikovala da otvori to pitanje da nije smatrala da postoji podrška za promenu granica na Balkanu. Les dalje navodi da ga ne iznenađuje što je Slovenija pokrenula to pitanje i promovisala ideju promene granica kao rešenje, pre svega zato što je Balkan u njihovom susedstvu i jer poznaju način razmišljanja, budući da su dugo bili u sastavu Jugoslavije.\nKurir.rs/ Ivana Žigić Foto: EPA/Francisco Seco / Pool\nPRVA ISTRAGA PROTIV NATO U REPUBLICI SRPSKOJ: Alijansa zbog bombardovanja osumnjičena za ratni zločin 1995. godine\nJanez JanšaBiHBosnanon-pejperpodelaBosna i Hercegovinapodela Bosnegranicegranice Balkan\nGADIŠ MI SE, ŠTA JE, ŠTA SE KEZIŠ? Žestoki okršaj Šapića i Jeremića u Utisku nedelje nastavio se i iza kamera 112\t431


Modni povratak Carle BruniFashionela\nHome » PEOPLE IN FASHION » MODELS » Modni povratak Carle Bruni\nModni povratak Carle Bruni\nPosted by: admin Tags: Aleksandar Savić, Annie Leibovitz, Bulgari, Carla Bruni, Julianne Moore, Nicolas Sarkozy, Rachel Weisz, Terry Richardson Posted date: March 26, 2013 | No comment\nBivši supermodel, pevačica i prva dama Francuske, 45-godišnja Carla Bruni, vraća se svojim modnim korenima i to kampanjom za luksuzni brend Bulgari. Fotografije za koje se sumnja da su slikane u Parizu je uradio Terry Richardson.\nCarla je ’90-tih radila revije za Chanel, Christian Dior, Yves Saint Laurent, ali je napustila modu da bi se posvetila svojoj muzičkoj karijeri 1997. Kasnije pravi pauzu i od muzike kada se 2008. udala za Nicolasa Sarkozya. U aprilu će objaviti svoj novi album pod nazivom Little French Songs, a do sada je već imala priliku da izda tri albuma.\nPrethodna lica koja su radila za Bulgari su glumice Julianne Moore i Rachel Weisz, koje su se pojavile u videu za Serpenti kolekciju, u režiji Annie Lebovitz. Pre nego što saznamo kako će izgledati na fotografijiama nove kampanje, osvrnimo se na dosadašnja modna izdanja Carle Bruni i njen put od modela do supruge svetskog moćnika.\n« Fendi & Karl Lagerfeld restauriraju fontanu Di Trevi u Rimu\nDvadesetogodišnjica Design House Stockholm-a »


Vesti online / Sport / Ostali sportovi / I dalje je fenomen - Tajger Vuds pobedio, masa u ekstazi VIDEO\nTajger Vuds, "povratak"\nVuds je u nedelju u Atlanti ostvario prvu pobedu na PGA Turu posle pet godina i podsetio na svoju dominaciju.\nOsvajač 14 velikih turnira se nakon višegodišnje agonije i brojnih privatnih problema vratio i sa 1.199. pozicije stigao do svetskog broja 13.\nPoslednju pobedu ostvario je 2013, pre tačno 1.876 dana, a u međuvremenu se borio sa povredama, porocima, psihičkim problemima...\nŠOUTAJM Kuća Tajgera Vudsa da se "smrzneš"!\nOSTALI SPORTOVI Tajger Vuds uhapšen pa pušten\nŠOUBIZNIS Kejt Apton opčinila Tajger Vudsa\nŠOUTAJM Pogledajte na šta liči nekada najplaćeniji sportista na svetu


Hrvatski selektor o koroni: Ostajem bez daha, kašljem... NOVA portal\nHrvatski selektor o koroni: Ostajem bez daha, kašljem…\nKošarka Autor:Miloš Ljubisavljević27. dec. 202018:58 > 14:32\nFoto: ABA liga / Mega Soccerbet / Ivica Veselinov\nVeljko Mršić, selektor košarkaške reprezentacije Hrvatske i šef struke Zadra opisao je posledice koje mu je proizveo koronavirus.\nMršić kaže da je njegov prijatelj Stojko Vranković pozvao lekare kada je čuo kako Veljko zvuči, uoči Božića, a sam Mršić za Sportske novosti otkriva da ga je temperatura potpuno izmučila.\nLegenda hrvatske košarke završila u bolnici\n„Iskreno, malo sam ‘grogi’, valjda od pustih lekova, ali je konačno došlo vreme bez temperature koja je išla i preko 39, tako da me je skroz iscrpela. Po ko zna koji put želim da ponovim: ne daj Bože nikome!“, rekao je Mršić.\nOtkrio je da se stanje poboljšalo, te da je do sada sa bližima komunicirao isključivo putem poruka, ali i da je do njega u bolnici bio mlad čovek.\n„Odmah do mene u krevetu leži mlad čovek s obostranom upalom pluća, koji na Božić, nije mogao da ode do kupaonice jer ga je kašalj toliko mučio kad god bi probao da se ispravi. Zato je važno da svi shvate koliko je ovaj virus opasan“, dodao je Mršić.\nIstakao je i da će, ukoliko početkom sledeće nedelje nalaz bude dobar, izaći iz bolnice i otići na kućno lečenje. Međutim, posledica će biti još neko vreme, jer još uvek ne može dugo da priča jer kaže „ostajem bez daha i počnem da kašljem“.\nKK ZadarkoronavirusKošarkaška reprezentacija HrvatskeSport u regionuVeljko Mršić


23:02 - Za kraj dana - Darko Brašanac je od večeras novi fudbaler Osasune koja ga je otkupila od Betisa. Brašanac je potpisao s novim prvoligašem ugovor na tri godine, a nije poznato kolika će mu biti plata. Ono što Osasuna jeste objavila su uslovi transfera: odmah će platiti Betisu 1.000.000 evra, a kroz razne bonuse suma bi mogla da naraste do 1.750.000 evra. Pored toga, klub iz Sevilje dobiće i 10 odsto od narednog transfera. Ima Brašanac i otkupnu klauzulu u novom ugovoru, koja iznosi 8.000.000 evra.\n23.00 - Prema inforamcijama lokalnih medija, Nemanja Gudelj će u Sevilji dobiti platu od 2.750.000 evra godišnje, kao i bonusi od čak 750.000 evra po sezoni u odnosu na ono što od ugovorom zacrtanog ispuni Nemanja Gudelj.\n22.42 - Zinedin Zidan neće pustiti Marka Asensija. Mladi Španac mogao bi konačno da dobije veću ulogu u Madridu tvrdi "Kadena Ser" uz navode da je "kraljevski klub " za Asensija odbio već šest ponuda.\n22.13 - Priča o Fernandesu dobija nastavak. Ukoliko ponuda postane primamljiva i igrač krene put Mančestera, umesto njega će u Lisabon stići Lukas Robertone iz Veleza za 8.000.000 evra tvrde portugalski mediji.\nLucas Robertone • Vélez Sarsfield • Young Talents Ep 22 • Magic Player - 2019 HD\n21.50 - Mada se činilo da će Sporting prihvatiti ponudu Mančester junajteda za Bruna Fernandesa, iz Lisabona se čulo "malo". "Crveni đavoli" će morati da daju više od ponuđenih 60.000.000 evra.\n21.21 - Konačno! Milan i Atletiko Madrid su se dogovorili za Anhela Koreu. "Rosoneri" su nudli najpre 38, pa 40 miliona evra, ali "jorgandžije" nisu želele da idu ispod zacrtanih 50. I uspele su u tome.\n20.41 - Andre Silva je u Monaku! Ujutru će biti obavljeni lekarski pregledi nakon čega bi trebalo da bude i ozvaničena saradnja.\nAndre Silva - Welcome to Monaco? 2018/2019\n20.17 - Nakon silnih vesti o dogovorima, jedna i o propalim pregovorima. Fabio Koentrao neće pojačati PAOK. Portugalac je bio u Solunu, razgovarao sa čelnicima crno-belih ali se nije i dogovorio.\n20.00 - Jordi Klasi se izgleda ipak najbolje oseća u domovini, napustio je Sautempton i danas je promovisan u AZ Alkmaru. Prethodno je holandski vezista raskinuo ugovor sa "svecima" na štetu kluba i potpisao ugovor sa timom iz Eredivizije do juna 2021. godine.-\n19.44 - Zvanično je! Miloš Degenek je po drugi put u karijeri promovisan na stadionu "Rajko Mitić"\n19.20 - Nova vest o Srbima u Španiji. Tamošnji mediji pišu da je dogovoren prelazak Nemanje Radoje u Levente. Za četvorogodišnji ugovor dobiće bonus od 1.500.000 evra i godišnju platu od 800.000 evra.\n18.53 - Još jedna zvanična vest. Markus Tiram je novi igrač Borusije Menhengladbah, dolazi iz Gengama i nije slučajnost kada je reč o prezimenu, radi se mlađem Lilijanovom sinu.\n18.32 - U Lisabon će, engleski mediji tvrde, ove nedelje stići prva zvanična ponuda Mančester junajteda za Bruna Fernandesa. Ona bi trebalo da iznosi 60.000.000 evra pošto se radi o velikoj želji Ole Gunara Solskjera.\n18.12 - Kaljari je dogovorio dovođenje Marka Roga, a sada rapidno radi na još dvojici pojačanja. Prvi je Najtan Nandez iz Boke, kao i Gregoar Defrel iz Rome.\n17.47 - I mlađi Fekir krenuće put Španije! Lion i Kadiz su dogovorili pozajmicu Jasina Fekira koji će tako opet biti veoma blizu starijeg brata.\n17.22 - Nova priča o pozajmici, vezista Sevilje Roke Mesa karijeru nastavlja u Đenovi pošto su se dva kluba uspešno dogovorila.\nRoque Mesa • Galatasaray'a Hoş Geldin? • Skills & Passes & Assists & Goals • HD\n16.50 - Kako smo u nedelju uveče preneli, Nabil Fekir će do utorka postati fudbaler Betisa. Sada su poznati i detalji posla. Klub iz Sevilje platiće Lionu odmah 20.000.000 evra i još 10.000.000 u vidu bonusa, kao i 20 odsto od naredne prodaje.\n16.16 - I zvanično, narednu sezonu Itan Ampadu igraće u dresu Lajpciga kao pozajmljen fudbaler Čelsija.\n15.41 - Nastavlja se i saga o Korei. Milan je navodno spreman da daleko manje od onoga što traži Atletiko - tek 38.000.000 evra.\n15.16 - Agent brazilskog talenta Malkoma ponudio je Romi pozajmicu za tog igrača pošto nema adekvatnih ponuda na adresi Barselone.\nMalcolm 2019 Overall ● Malcom Barcelona Goals, Dribbling Skills and Assists ●\n15.00 - Iz sata u sat nove informacije o Bejlu! "Marka" tvrdi da je Velšanin prodat Đangsu Suningu koji je dobio borbu sa Peking Guanom i Interom.\n14.39 - Atletiko nipošto neće prihvatiti manju ponudu od zacrtanih 50.000.000 evra za Anhela Koreu. Moraće Milan da se više potrudi, a svoju odlučnost "jorgandžije" su pokazale time što se Korea pojavio na spisku igrača koji će putovati na američku turneju.\nAngel Correa ● Welcome to AC Milan 2019 ● Skills & Goals ⚫🔴\n14.20 - Kao i Bejl, veliku prašinu ovog leta podigao je i Mauro Ikardi napuštanjem Intera. Najozbiljniji kandidat za nastavak karijerea argentinskog napadača jeste Napoli koji je spreman da ikardiju da platu od 10 miliona evra godišnje.\n13.44 - Kako španski mediji pišu, Nemanja Gudelj će uskoro postati fudbaler Sevilje! Srpski internacionalac je raskinuo ugovor sa Gvangžu Evergrandeom i trenutno nema klub, te bi mogao da postane deseto pojačanje Andalužana ovog transfer roka.\n13.18 - Novi odlazak na relaciji Evropa - Katar. Sada je u pitanju Jasin Braimi koji je u ponedeljak stigao na lekarske preglede u Al Rajan, a uskoro će i potpisati za taj klub.\n12.50 - Nastavlja se saga oko Gereta Bejla. Izvesno je da Velšanin napušta Real Madrid, u nedelju veče gotovo sigurno bilo da odlazi u Kinu, ali... U priču bi mogao da se umeša i milanski Inter i bogatom ponudom odvratio Bejla od napuštanja Evrope.\n12.33 - Sve je dogovoreno, Hose Manuel Hurado se vraća u maticu. Otišao je iz kineskog Čančun Jataija i zadužio opremu Kadiza iz Segunde.\n11.59 - Po svoj prilici, Gonzalo Iguain će morati da napusti Juventus, iako se njemu ne ide iz torinskog kluba. A sada je, po svoj prilici, poznato gde će Iguain da nastavi karijeru.\n11.38 - Još jedna odbačena ponuda. Kristal Palas je ponudio Čelsiju čak 23,5 miliona evra za 19-godišnjeg defanzivca Risa Džejmsa. Ali, "plavci" su to odbili, ne želeći da se odreknu ovog odbrambenog igrača koji je minulu sezonu proveo na pozajmici u Viganu.\nREECE JAMES - Goals & Skills | 2019 | Wigan\n11.15 - Ne dešava se baš često da neki, uslovno rečeno, "mali" klub kupuje od Barselone, ali je BArnli to pokušao. Ponudio je 12,5 miliona funti za 20-godišnje krilo Marka Kukurelu, ali je on na kraju završio u Hetafeu, na jednogodišnjoj pozajmici.\n10.59 - Pisali smo vam od jutros već o Geretu Bejlu. A ako se obistine predviđanja o njegom transferu, postaće najplaćeniji fudbaler svih vremena.\n10.30 - U toku dana se čeka da Hari Megvajer (konačno) postane fudbaler Mančester junajteda. Lester će dobiti (rekordnih za defanzivca, i to u istoriji fudbala) 80 miliona funti, a engleski mediji javljaju da su se dogovorili oko uslova i sam igrač i njegov novi klub.\n10.05 - Pari Sen Žermen je, pre nego što su se pojavili ovi Kinezi sa nestvarnim novcem, pokušao da izvrši trampu sa Realom, javlja Independent, po kome bi (uz doplatu) Nejmar stigao u "kraljevski klub", a u suprotnom pravcu otišao Garet Bejl.\n09.44- U britanskim tabloidima ovog jutra vlada prava pomama za jednim Ukrajincem. Naime, 20-godišnji Mikola Šaparenko ne samo da je interesantan stručnom štabu Vest Hema, već bi iz kijevskog Dinama da ga dovedu i Arsenal, Čelsi i Mančester junajted. Zašto? Možda zato što "ukrajinski Mesi" igra ovako:\nMYKOLA SHAPARENKO – F.C DINAMO DE KIEV – GOLES & HABILIDADES Y JUGADAS 1080 HD / 60 FPS\n09.20 - Mauro Ikardi nastavlja da nervira upravu svog kluba, Intera. Taman se ona dogovorila sa Arsenalom oko trampe, po kojoj bi ovaj 26-godišnji Argentinac otišao u London, a iz "tobdžija" došao Pjer-Emerik Obamejang, ali... Ikard je, mrtav-ladan, odbio taj transfer.\n09.01 - Naravno, najvažnija vest za sve navijače beogradskih crveno-belih svakako je da se Miloš Degenek vraća u FK Crvena zvezda!\n09.00 - Prethodni dan smo okončali informacijom da je Garet Bejl praktično "oteran" iz Reala (podsetimo, nakon utakmice sa Bajernom Zinedin Zidan je otkrio da ne računa na Velšanina: prilično grubim rečima je to najavio: "Nadam se da uskoro neće biti naš član!"), a novi "otvaramo" jednom novosti na tu temu. Kako javljaju britanski mediji, Peking Guan je "proteranom" Bejlu ponudio nedeljnu platu od milion funti, što je oko 1,1 milion evra!\n(Darko Nikolić, Petar Lazić)


Mladen Savatović | 17. apr 2020.\n„Tačan datum početka emitovanja programa procenjujemo u odnosu na novonastalu situaciju izazvanu koronavirusom. U ovom trenutku nam je važno da se orijentišemo na proizvodnju sadržaja, koja je, u datim okolnostima, bezbedno i svrsishodno organizovana“, saopštila je Irena Petrović, PR Adria Media Group.\nSumnja nastavlja da se podgreva nakon što je u januaru prošle godine pod nejasnim okolnostima tu firmu zajedno sa Kurirom kupilo preduzeće „Mondo inc“ biznismena Igora Žeželja, čiji vlasnik je pak prethodno bio upravo državni Telekom, koji je čak na zvaničnom sajtu Mondo vodio kao svoj portal.\nVisoke poreske obaveze mogle bi da se objasne time što je pre kupovine Adria Medie na račun Monda uplaćeno oko 10.000.000 evra kratkoročnog avansa nepoznatog porekla. Da li je reč o novcu kojim je Kurir kupljen i da li dolazi od Žeželjevog dugogodišnjeg strateškog partnera – Telekoma?\nNije poznato kada će Kurir TV početi da emituje program, ali jeste kakvu će uređivačku politiku voditi, pošto iz kompanije naglašavaju – televizija će biti u duhu brenda Kurir.\nAdria Media Igor Žeželj Kurir Telekom\n← Problemi u vezi sa slobodom medija u Srbiji stigli i do Australije\nVećina ljudi je u karantinu, izuzev neprijatelja medijskih sloboda →


Info za izlagače - Žene Preduzetnice\nProstor gde se odvija manifestacija “Sajam ženskog inovacionog preduzetništva” je izgrađen od sajamske konstrukcije (štandova) sa binom, rasvetom i audio-video prenosom.\nNa sajmu se izlagačima pruža mogućnost javne prezentacije, na centralnoj bini pred direktorima javnih preduzeća i predstavnika privredih institucija i ostalih izlagača. Učesnici će u okviru prezentacija imati priliku da predstave svoj kolektiv, kompaniju i rešenja direktno korisnicima kojima su i namenjena.\nMesta su ograničena, sajamski prostor i konstrukcija po izlagaču je 2,5 m x 2,5 m, a po potrebi mogu biti i veći.\nNaš tim će pružiti podršku svim izlagačima u smernicama za kreativnija rešenja izlagačkih prostora.\nNa manifestaciji će biti organizovan i okrugli sto na temu razmene iskustva pozitivne i negativne prakse na tržištu inovacija u zemlji i inostranstvu.\nObezbeđeni su i mokri čvorovi i toaleti, napajanje električnom energijom kao i zaštita profesionalnog obezbeđenja svih 48 sati manifestacije.\nŠta je potrebno da bi se neko prijavio za učešće na sajmu?\nPrijavljivanje je krajnje jednostavno. Potrebno je da ispunite formu koja se nalazi na početnoj strani našeg sajta. Nakon toga u kratkom roku kontaktiraće vas neko iz našeg tima\nDa li postoje neki posebni uslovi da bi se neko prijavio?\nOvogodišnji “Sajam Ženskog Inovacionog Preduzetništva” okuplja žene čije se firme i kompanije nalaze na teritoriji grada Beograda. Uslov bi dakle bio da je Vaša firma iz Beograda.\nDo kad traje prijavljivanje učesnika?\nProstor gde se održava sajam je ograničen i zato vas molimo da svoju prijavu pošaljete što pre kako bi osigurali učešće.\nDa li je zaista sve besplatno?\nDa, sve je besplatno. Nastup na sajmu, štandovi i izložbeni prostor kao i sve potrebno za što bolje predstavljanje.\nDa li se posetiocima naplaćuje ulaz na sajam?\nNe. Ulaz za oba dana manifestacije slobodan je za sve posetioce.\nDa li na sajmu mogu učestvovati samo firme ili kompanije čije su vlasnice žene?\nS’ obzirom da je u pitanju manifestacija koja se zove “Sajam ženskog inovacionog preduzetništva” poželjno jeste, ali nije neophodno. Ukoliko je vlasnik određene inovacione kompanije koja je izabrana za učešće na sajmu, muškarac, on treba da delegira predstavnice koje će kompaniju predstavljati na sajmu.\nDa li je na sajmu dozvoljena prodaja proizvoda?\nJeste ukoliko kompanija ili firma koja vrši prodaju ispunjava sve zakonske uslove za to.\nUčešće na Sajmu je besplatno\nMolimo da Vašu prijavu za Sajam popunite što pre, s’ obzirom na ograničene kapacitete. Prijavljivanje se vrši jednostavnim popunjavanjem kontakt forme na početnoj strani sajta. Nakon toga, kontaktiraće Vas neko iz našeg tima.